text:
Ein av nærmastu døgum verða tvey uppskot løgd fyri Løgtingið. Bæði eru um fiskivinnunýskipan.
Havi gjørt eitt yvirlit um hvussu talt verður upp í 17. (mál í bókstavarøð og tingfólk í raðfylgju av Løgtingsins heimasíðu og tí er tað reint tilvildarligt )Tað kann verða einfalt og grunt. Men øll eru samd um, at tað er komplisera og átti at verið væl umhugsa. Hví verður tað so gjørt einfalt og grunt?
Í hesum sambandi havi eg enn einaferð lisið í bókini Parkinson lógin, sum C. Northcote Parkinson skrivaði í 1957. Í 2010 umsetti A. Guttormur Djurhuus hesa bók. Tað er sami Guttormur, sum bygdi plastbátar í Kaldbak og útflutti til India fyri skjótt nógvum árum síðan.
Ein kapitul í bókini kallast Hin hægra fíggjarfrøðin-ella minknandi áhugastøðið. Í hesum kapitli verður greitt frá um fund, har ymisk mál eru á skrá. Eitt er eitt kjarnorkuverk, sum kostaði 10 mió. Pund í 1957! 11 fólk eru á fundi. 4, harav formaðurin vita ikki hvat eitt kjarnorkuverk er. Av 11 eru bara tvey, sum hava førleikar í málinum. Málið er avgreitt eftir 2½ minutti.
Síðan er ein súkkluskúrður sum kostar 235 Pund í 1957! Nú skulu tey, sum tagdu, fyri at krógva, at tey ikki høvdu skil fyri atomkraftverki, rætta uppá at tey ikki halda seg hava gjørt sítt arbeiði til lítar í fyrra málinum. Øll hava skil fyri 235 Pundum og øll duga at ímynda sær ein súkklúskúr. Tað tekur 45 minuttir at avgreiða.
Næsta mál á skrá er kaffi til nevndarfundir. Árlig útreiðsla er 21 Pund. Tað tekur 5 korter, tí at øll hava eina meining og vitan um kaffi. Eisini tey sum ikki kenna mun á eternit og bylgjujarni til súkkluskúrðin. Avgjørt verður, at skrivarin skal útvega fleiri upplýsingar, so at endalig støða kann takast á næsta fundi.
Hetta kallar Parkinson fyri Trivialitetslógin. Hon sigur, at tíðin eitt mál tekur, er í øvugtum lutfalli til upphæddina, tað snýr seg um.
Á baksíðuni skrivar A. Guttorm Djurhuus … Tá hevði Løgtingið enn tign og tídning. Men tá íð flutt var í nýggj hølir í 2002 misti løgtingið mestsum allan týdning, og kann í dag sigast at hava lítið og einki at siga um, hvussu Føroyar verða stýrdar. Tað hevur nú í 2010, so at siga, avtikið seg sjálvt, og latið alt vald uppí hendurnar á landsstýri og embætisfólki.
Einaferð varð ein optimist ein, sum seldi arbeiðsklæðir á Sandi. Nú er ein optimist ein, sum trýr uppá eina samfelagsgagnliga fiskivinnunýskipan.
Eivind Jacobsen, Strendur


c: text/html

text:
Fyrsta Mósebók, kapittul 10
Ættartal tjóðanna
v1
Hetta er ættartal Nóa sona, Sems, Kams og Jáfets; teimum føddust synir eftir vatnflóðina.
v2
Synir Jáfets vóru Gómer, Mágog, Mádai, Jávan, Túbal, Mesjek og Tíras.
v3
Og synir Gómers vóru Asjkenaz, Rífat og Tógarma.
v4
Og synir Jávans vóru Elisja, Tarsis, Kittar og Ródanitar.
v5
Út frá teimum greinaðust oyggjalands tjóðirnar. Hetta eru synir Jáfets í londum sínum, hvør við sínum tungumáli, eftir ættargreinum og tjóðflokkum sínum.
v6
Synir Kams vóru Kusj, Mizráim, Put og Kánáan.
v7
Synir Kusj vóru Seba, Hávila, Sabta, Ráma og Sabteka, og synir Ráma vóru Sjeba og Dedan.
v8
Kusj gat Nimrod; hann var fyrsti veldismaður á fold.
v9
Hann var mikil veiðimaður fyri Harranum; tí verður sagt: Mikil veiðimaður fyri Harranum eins og Nimrod.
v10
Upphavið at ríki hans var Bábel og Erek, Akkad og Kalne í Sinears landi.
v11
Úr hesum landi fór hann til Assýriu og bygdi Nineve og Rehobot-Ir, Kela
v12
og Resen millum Nineve og Kela – tað er borgin mikla.
v13
Og Mizráim gat Luditar og Ánamitar, Lehabitar og Naftuhitar,
v14
Patrusitar og Kasluhitar, haðan Filistar vóru ættaðir, og Kaftoritar.
v15
Kánáan gat Zidon, sín frumgitna, og Het,
v16
Jebusitar, Ámoritar, Girgasjitar,
v17
Hivitar, Arkitar, Sínitar,
v18
Arvaditar, Zemaritar og Hámatitar. Síðan spreiddust ættargreinar Kánáanitanna um,
v19
so at landamark Kánáans gekk frá Zidon um Gerar alt at Gaza, framvegis til Sódomu og Gómorru, Adma, Zeboim og alt at Lasja.
v20
Hesir vóru synir Kams eftir kyntáttum sínum, eftir tungumálum sínum, í londum sínum, í tjóðum sínum.
v21
Men eisini Sem, ættfaðir at øllum sonum Ebers, elsti bróðir Jáfets, fekk synir.
v22
Synir Sems vóru Elam, Assur, Arpaksjad, Lud og Áram.
v23
Synir Árams vóru Uz, Hul, Geter og Masj.
v24
Arpaksjad gat Sjela, og Sjela gat Eber.
v25
Eber fekk tveir synir; annar æt Peleg, tí á hansara døgum spjaddist fólkið á jørðini sundur; bróðir hansara æt Joktan.
v26
Joktan gat Almodad, Sjelef, Házarmavet, Jera,
v27
Hádóram, Uzal, Dikla,
v28
Óbal, Ábimael, Sába,
v29
Ofir, Hávila og Jóbab. Allir hesir vóru synir Joktans.
v30
Og bústaðir teirra vóru frá Mesja og allan vegin at Sefar, at eysturfjøllum.
v31
Hesir eru synir Sems eftir ættargreinum og tungumálum sínum, í londum sínum, eftir tjóðum sínum.
v32
Hetta eru ættargreinar sona Nóa eftir ættartali sínum, í tjóðflokkum sínum. Og frá teimum spjaddust tjóðirnar út um jørðina eftir vatnflóðina.

robotstxt: allowed

filter: keep


text:
Hvat eru námsvísindi?
Í námsvísindum verður sjóneykan sett á hugtøkini sosialisering, uppaling, undirvísing og útbúgving, bæði ástøðiliga og í mun til praksis. Høvuðsspurningar í hesum sambandi eru, hvussu menniskju nema sær kunnleika, tilogna sær lærdóm og mennast gjøgnum lívið. Fakøkið er fjøltáttað har námsfrøði, sálarfrøði, didaktikkur, sosialisering og ymisku fakøkini, sum eru viðkomandi innan stovnslív og skúlaverk, skapa eitt grundarlag fyri at virka sum námsfrøðingur ella lærari.
Innan námsvísindi verður granskað í spurningum um, hvussu menniskju læra og mennast, bæði ástøðiliga og í praksis, til tess at koma fram til størri sannkenning og vitan um evnini.


text:
Fyriskipari er Vinnuhúsið les meira um prís, skrá og tilmelding her
Høvuðsfyrilestrahaldarin í ár verður Sir Bob Geldof, heimskendur tónleikari, forsprákari og íverkseti. Á Vinnudegnum fer hann undir heitinum “Making a Difference” m.a. at tosa um heimsmálini hjá ST, um tað, hann kallar “ethical accountability”, og um tørvin á samstarvi fyri at røkka úrslitinum.
Dr. Cleopatra Doumbia-Henry, forkvinna fyri World Maritime University, fer at tosa um framtíðar arbeiðsmarknaðin á sjónum, menning, javnstøðu og nýggjar møguleikar.
Peter Lund Madsen, heilagranskari og rithøvundur, fer at hava framløgu um nútíðar menniskja, um arbeiðsplássið og um arbeiðsgleði, motivatión og strongd.


text:
Renessansan
Renessansan, eisini nevndur Endurreisnin, er heiti á mentanarligum ráki í Evropa í tíðarskeiðnum umleið 1400 til umleið 1600. Orðið renessansa kemur umvegis franskt av latínsku orðunum re, sum merkir aftur og nascere, sum merkir at føðast; renessansa merkir sostatt at endurføðast. Í hesum liggur, at renessansan tekur ta klassisku mentanina, forngrikska og fornromverska mentan, fram aftur. Renessansan endurtekur ikki bara tað klassiska, men nýtir tað og arbeiðir víðari við tí.
Í hesum tíðarskeiði verður evropeiski sjónarringurin víðkaður. Krossferðirnar hava verið eini 200 ár frammanundan, og við teimum øktist kunnleikin til jødiska og arabiska mentan. Tað gav íblástur til at leita eftir fornum handritum, og fleiri handrit eftir klassisku høvundarnar komu undan kavi - summi í klosturbókasøvnum og onnur umvegis jødisku ella arabisku mentanirnar. Í 1492 varð Amerika funnið og ein nýggjur heimur letur seg upp. At Johan Gutenberg uppfann prentlistina umleið 1450 gav samstundis heilt nýggjar møguleikar at spjaða vitan og kunnleika.
Tað er ilt at siga, nær renessansan sum tíðarskeið endar, men í hvussu er umleið 1700 hevur eitt annað rák, upplýsingartíðin, tikið yvir.


text:
Legoland, Billund
FAMILJUFERÐ: 2 nætur, úr 13.695,- fyri familjuna
Kom við 62°N til Legoland, Billund. Vit hava tey bestu tilboðini til vælumtókta familjuferiustaðið, Lalandia. Beinleiðis ferðaseðil til Billund, við Atlantic Airways, er íroknaður kostnaðinum.
Legoland | Feriustaðið fyri alla familjuna
Her eru allir karmarnir til eina super familjuferð. Legoland er á tremur við upplivingum fyri stór og smá. Njótið samveruna við familjuni.
| Sí meira um Legoland her
Filmsbrot um Legoland
Legg til merkis
- Tilboðið er útroknað eftir bíligastu ferðaseðlunum við Atlantic Airways
- Prísurin kann broytast alt eftir tíðarskeiði og hvat er tøkt
Bílegging
- Send fyrispurning umvegis heimasíðuna á teiginum til høgru
- Skriva til booking@62n.fo ella ring á telefon 34 00 00
- Støkk inn á gólvið hjá 62°N, vit hjálpa fegin


text:
Wikipedia:Hendingar/20. januar
Hin 20. januar:
- 1613 - Friðarsáttmáli millum Danmark og Svøríki verður undirskrivaður í Knærød. Harvið endar Kalmarkríggið.
- 2004 - Løgtingsval í Føroyum.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
OGNIR til sølu/leigu
BYGDARRÁÐSFUNDIR
LÝSINGAR
KORT
VEÐRIÐ
Forsíðarss
20. Aug 2007
Útgrevsturin Úti á Toft
Útgrevsturin Úti á Toft: Nú útgrevsturin Úti á Toft er um at verða liðugur fyri í ár – grivið verður hesa vikuna afturat – varð avgjørt at greiða bygdar-fólki og øðrum áhugaðum frá og at vísa fram lutir frá grevstrinum.
25. Jun 2007
FIFA vøllur
Fríggjadagin 22. juni 2007, varð FIFA vøllurin í Flatabø endaliga handaður til Vestmanna Kommunu. Skipað varð fyri tiltakinum á tann hátt, at fótbóltsdystir vóru millum starvsfólk og bygdarráðslimir hjá kommununi. Eftir dystirnar var ymiskt leskiligt á skránni. Fyri fótbóltssambandi helt Niklas á Líðarenda
21. Jun 2007
Ávaring - arbeiðsøki!
Vegna Vestmanna kommunu gera J K Petersen Contractors nýggja íbinding ímillum Fjalsveg og Ovara Veg og teir leingja eisini Fjalsveg. Fjalsvegur og partur av Ovara Vegi eru arbeiðsøki. Vandi kann vera fyri, at grót dettur av Fjalsvegi oman á Ovara Veg. Fólk
06. Jun 2007
Nýtt línuskip til Vestmanna.
Fríggjadagin 8. juni kemur nýggja línuskipið Vesturhavið á Vestmanna. Vesturhavið er gamli Strandingur, og tað er P/F Vest Trading við Háldan Haldansen, sum hevur keypt skipið av Strondum til Vestmanna. Vesturhavið er bygt á Skála í 1963. Skipið er knappar 37
04. Jun 2007
Jákup Oluf Hansen aftur í bygdarráðnum.
Eftir farloyvi í nakrar mánaðir hevur Jákup Oluf Hansen aftur tikið sæti í bygdarráðnum. Vit ynskja Jákup Oluf væl afturkomnum, og takka varamanni hansara, Jógvani Emil Nielsen, fyri gott samstarv.
04. Jun 2007
Nýggjur timburhandil í Vestmanna
Leygardagin 2. juni lat nýggjur timburhandil upp í Vestmanna. Handilin er ein deild av Havnar Timburhandli og 3X2. Sum navnið sigur, so er talan um ein timburhandil, men umframt vanligar timburvørur, fáast eisini amboð, urtagarðsplantur o.a.l. Handilin húsast í hølum Inni á Fjørð, har
24. Mai 2007
Nýggjur bjargingarbátur
Vestmanna Sløkki- og Bjargingarlið hevur útvegað liðinum ein bjargingarbát. Báturin er ein gummibjargingarbátur við føstum botni. Báturin kann sigla við yvir 40 míla ferð. Báturin er góðkendur til 15 fólk, men kann taka 20-25 fólk umborð um ikki siglt verður - um t.d.
22. Mai 2007
Fjallsvegur verður stongdur!!
Á byggifundi í dag, tann 22. mai, er avtalað, at Fjalsvegur verður stongdur frá týsdegnum 29. mai, kl. 8. Roynt verður at hava vegin opnan aftur nakrar dagar síðst í juni ella í byrjanini av juli mánaða. Innasti teinurin av
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Føroyska jarðfrøðisøgan
Føroyar í dag eru bert leivdirnar eftir einum veldiga stórum basaltháslætta, ið varð bygdur upp við eldgosum fyri umleið 55 miliónum árum síðan. Samanlagt eru basaltfláirnar meira enn 6 km tjúkkar, har av tríggir í dag stinga upp úr sjónum, meðan restin er undir. Millum eldgosini, sum hvørt sær bygdu upp eina tjúkka ella fleiri tynri basaltfláir, vóru styttri ella longri steðgir, og tá hava planturøtur og vatn, veður og vindur í størri ella minni mun tært og matað niður í og oman av hellubotninum, so ovasti parturin av nógvum fláum er merktur av tæringi, meðan leyst jørðildi, leirur, sandur og eyrur og sumstaðni onkur kolaeygu kunnu síggjast millum summar av basaltfláunum. Tá tað næsta eldgosið kom, byrjaði tað stundum við ein brest og slongdi gosøsku upp í loft, sum síðan varð borin við vindinum og legðist oman á jørðina, áðrenn hon varð huld undir tí rennandi grótbræðingini. Tílíkt tilfar millum basaltfláirnar nevna vit ofta undir einum fyri royðugrót, hóast hetta heiti strangt tikið einans fevnir um harðnaða gosøsku. Prestalsfylkið ber boð um ein serliga langan steðg við nógvum gróðri, t.d. frumskógi.
Upprunaliga lógu basaltfláirnar vatnrættar, men tær eru seinni koppaðar, so tær nú halla móti eystri. Tey seinastu umleið 2½ milliónir árini hava nógvar ístíðir verið, har jøkulsísurin hevur máað og brýnt háslættan niður og skapt teir dalar, fjøll, firðir og sund, sum í dag eyðkenna Føroyar.
Føroyska fláarøðin
Jarðfrøðiligu fláarøðina býta vit yvirskipað upp í fylki, ið eru soleiðis háttað, at til ber at kortleggja tey, tí hvørt fylki hevur nøkur serlig eyðkenni, sum gera, at tey kunnu kennast aftur yvir long strekki og tvørtur um firðir og sund. Av tí at fláirnar upprunaliga vórðu bygdar hvør oman á aðra, liggur tað elsta fylkið niðast og tey yngru omaná. Størsti parturin av fláarøðini fevnir um basaltfláir frá teimum skiftandi eldgosunum, men gróttilfarið í onkrum fylki er legugrýti (leirur, sandur, eyrur og kol), t.d. í Prestalsfylkinum (kolalindini). Smærri jarðfrøðiligar eindir kunnu vera í einum fylki, t.d. er Kvívíkslindin partur av Malinstindsfylkinum.
Innskot eru frá tíðini meðan og eftir, at høvuðsfláarøðin varð bygd upp. Tey eru frá basaltbræðingum, sum spríktu innan úr jørðini og trongdu seg inn ímillum verandi fláirnar og storknaðu har. Innskot, ið venda meira ella minni upp og niður og skera seg ígjøgnum hinar fláirnar, nevna vit gongir. Liggja tey meira ella minni javnar við (inn ímillum) hinar fláirnar, nevna vit tey syllar. Ein triði bólkur er tey óregluligu innskotini. Tey finnast hvørt um annað í Prestalsfylkinum og Hvannhagafylkinum (gosmyrjuni).


text:
Jóansøkubál í Funningsfirði
Leygarkvøldið 21. juni verður Jóansøkubál á bryggjuni í Funningsfirði.
Aftur í ár verður bál og dansur á bryggjuni í Funningsfirði. Tiltakið síðsta summar eyndaðist sera væl, og nógv fólk stuttleikaðu sær á bryggjuni. Tónleikurin var góður og fólk hugnaðu sær og dansaðu alla náttuna.
Sum nakað heilt nýtt, verður eisini tjaldingarpláss.
Plássi er omanfyri bryggjuna. Útsýni yvir bryggjuna og fjørðin er sera gott.
Í ár spæla "Eager To Please" til dansin. Bólkurin spælir góðan blandaðan tónleik og eru fløguaktuellir í løtuni.
Tvey stór telt verða eisini uppsett so um veðrið ikki verður so gott, so fáa fólk hugna sær í teltunum.
Sølubúðir selja búffar, pylsur, kaffi, køkur o.a. og gestirnir kunnu sjálvir grilla sær matin á grillum sum standa á økinum.
Skrá:
20.30 - Bálið verður tendra.
21.00 - Kári P. Højgaard bjóðar vælkomin.
21.30 - Grillir verða tendraðar.
23.00 - Dansurin við Eager To Please byrjar.
Á skránni verður eisini felagssangur.
Bygdarfólkið í Funningsfirði bjóðar øllum vælkomnum til Jóansøkubálið
:o)
Sama dagin verður nýggi sparkivøllurin í Funningsfirði innvígdur.
Har eitt umboð fyri Runavíkar kommunu og Niclas Davidsen frá FSF siga nøkur orð.
Aftaná skipar NSÍ fyri einum fótbóltsdysti.


text:
Tíðindi
14. januar 2020
Málbólkurin er hádeild, tað er frá 7. flokki til og við 10. flokk.
Orsøkin er, at liðin eru 75 ár síðan týningarlegurnar Auschwitz-Birkenau vórðu fríaðar, og í ár er fyrstu ferð, at altjóða dagur til minnis um Holocaust verður hildin í Føroyum 27. januar, soleiðis sum Føroya løgting hevur samtykt. Álagt er Námi at skipa dagin, sum verður hildin um hetta mundið á hvørjum ári.
Nám og Amnesty International Føroyar bjóða tí skúlunum eitt tiltak, har serliga verður hugsað um næmingarnar í hádeild. Tiltakið, sum varir 90 minuttir, er fyrrapart klokkan 9:00-10:30.
Innihaldið er fyrst fyrilestur við Rólandi og Elsu í Skorini, sum bæði fara at tosa um Holocaust. Í seinnu hálvu fer Heini í Skorini at tosa um fólkadráp í nýggjari tíð og um mannarættindi.
Vístir verða tríggir nýggir føroyskir stuttfilmar, sum Nám hevur gjørt um Holocaust á temasíðuni á undirvísingarportalinum Snar. Filmarnir verða frumsýndir í sambandi við hetta tiltak.
Fyriskipararnir heita á skúlabókavørðin at hava eina framsýning úti á skúlunum við bókum um Holocaust. Hugskot um hetta er sent úr Námi til skúlabókavørðin.
Skúlarnir kunnu melda til hjá Námi við at skriva til birgir@nam.fo í seinasta lagi fríggjadagin 17. januar.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Hóast Likud flokkurin hjá Benjamin Netanyahu, ísraelska forsætisráðharranum, ikki gjørdist størsti flokkur á ísraelska tjóðartingsvalinum í farnu viku, verður tað forsætisráðharrin, ið fær fyrsta kjansin at skipa eina nýggja stjórn. Tað skrivar Politico.
Tað er greitt nú ísraelski forsetin Reuven Rivlin hevur valt Benjamin Netanyahu til samráðingarleiðara, heldur enn at peika á Benny Gantz, leiðara fyri tey Bláu og Hvítu, ið fingu ein tingmenn fleiri enn Likud. Tey Bláu og Hvítu fingu 33 tingmenn, meðan Likud fekk 32 tingmenn.
Tað er kortini sera lítil sannlíkindi fyri, at tað fer eydnast Netanyahu at skipa stjórn. Í kjalarvørrinum av valinum gjørdist skjótt greitt, at hvørki Likud ella tey Bláu og Hvítu megna at skipa meiriluta, og tá Netanyahu bjóðaði Benny Gantz at taka lut í einum savningsstjórn, vrakaði andstøðuleiðarin tann møguleikan.
Tá hvørgin teirra megnaði at finna eina loysn, fall uppgávan á forsetan at peika á tann persónin, ið hann metir hevur besta møguleikan at skipa eina stjórn. Og tað gjørdist sitandi forsætisráðharrin, tó at hann gav báðum ábyrgdina at loysa truplu støðuna.
- Ísraelska fólkið má fáa vissu fyri, at ein stjórn kann skipast. Tað er rætt, at øll mugu gera kompromi. Men um ein stjórn ikki verður skipað, er tað borgararnir í Ísrael, ið rinda tann hægsta prísin, sigur Reuven Rivlin, sambært Politico.
Og Benjamin Netanyahu nýtti møguleikan til enn einaferð at heita á Benny Gantz at samstarva.
- Hvørgin okkara kann skipa eina stjórn, uttan at vit eru saman. Tað sum er neyðugt í løtuni er ein savningsstjórn, ein breið landsfevnandi savningsstjórn, ið kann skipast skjótast gjørligt, segði Netanyahu, tá tað varð greitt, at forsetin peikaði á hann.
Benny Gantz var tó skjótur at svara, og legði dent á, at teirra støða er ikki broytt. Teir ynskja ikki at sita í stjórn við einum leiðara, ið er undir illgruna fyri mutur.
- Tey Bláu og Hvítu, við mær á odda, ynskja ikki at sita í einari stjórn, hvørs leiðari skal standa til svars fyri álvarsamar ákærur. Hetta mál, saman við øðrum týðandi viðurskiftum, er týdningarmiklari fyri okkum, enn nakrir ráðharrasessir ella skiftisskipan, segði Benny Gantz.
Fyri at fáa meiriluta í ísraelska parlamentinum er neyðugt við 61 tingmonnum, men higartil megnar Netanyahu einans at savna 55 tingmenn, meðan Gantz fær stuðul frá 54 tingmonnum.
Netanyahu hevur nú 28 dagar at skipa stjórn. Um tað ikki eydnast, skal forsetin velja ein nýggjan samráðingarleiðara. Um viðkomandi heldur ikki megnar at skipa eina stjórn, hevur forsetin heimild at útskriva nýval.
Netanyahu fær fyrsta kjansin
Mynd: Ritzau/Scanpix
Hóast Likud flokkurin hjá Benjamin Netanyahu, ísraelska forsætisráðharranum, ikki gjørdist størsti flokkur á ísraelska tjóðartingsvalinum í farnu viku, verður tað forsætisráðharrin, ið fær fyrsta kjansin at skipa eina nýggja stjórn. Tað skrivar Politico.
Mynd: Ritzau/Scanpix


text:
"Vit vinna ei landið - uttan við gandi"
“VIT VINNA EI LANDIÐ – UTTAN VIÐ GANDI!” segði Tróndur gamli.
Undarligt við føroyingum, teir liggja í einingi úti í Atlantshavi, langt burtur frá øðrum, men eru tó tjóðskaparliga marknafólk, t.e. fólk sum býr við markið millum tvey lond, sum til dømis fólkið í Suðurslesvík.
Hvør tað var, sum segði hesi orð, minnast vit ikki, men grein hevur hann havt í sínum máli. Í Suðurslesvíkini er togan, stríð, bardagi millum týskt og danskt, í Føroyum millum danskt og føroyskt. Longu Grundtvig gjørdi hesa samlíking, men mangt er hent síðan tá.
Tað er tó tann munur, at meðan slesvíkingar hava tilhald í sjálvari Danmørkini, langt burtur frá vígvøllinum, hagar teir kunnu leita sær stuðul og hjálp móti týskari átrokan, so hava vit einki slíkt tilhald at fara til. Tí landið alt úr Akrabergi í Eystfelli er vígvøllur. Fíggindi situr í hvørjum stíggi. Vit eiga einki friðskjól.
Hesin bardagi millum føroyska tjóðmenning og danska átrokan hevur staðið leingi og heldur alsamt á. Eingin vápnahvíld. Vit hava vunnið nakrar smábardagar. Ella rættari: við seigari mótstøðu í støðum hava vit roynt at missa sum minst. Men í bardaganum sum slíkum hava vit verið við undirlutan og danir við yvirlutan. Vígnám okkara er niðurrutt og fíggindin herjar í heimlandinum. Nøkur heilt fá orð vísa okkum støðuna.
Fyrst hetta, at alt grindarverkið um samfelag okkara er danskt. Danskt stjórnarvald, danskir embætismenn, danskt embætismál. Danskir skúlar, danskar skúlabøkur. Danskt blað inn um hvørja gátt at kalla (umframt viðsetingarkálvin sunnanfjørðs). Guðsorðið tíðum danskt, danskir sálmar, hálvdonsk trúarbløð. Danskt mál ljóðar í handlum, á skrivstovum o.s.fr.
Hvat er úrslitið? Fyrr tosaðu føroyingar føroyskt, tó teir noyddust at skriva danskt. Nú eru ikki so nógv, sum skriva á donskum, men í somu tíð er tað so vorðið, at tað málið, vit nýta í skrift, talu og hugsan hvørki er danskt ella føroyskt. Soleiðis hvørt eftir øðrum. Við og við máast burtur av tjóðareyðkennum okkara, til vit eru vorðnir tjóðskaparligir kynblandingar.
Innibyrgdir og fátækir sum føroyingar vóru, noyddist menning teirra at vera eintáttað og fátækslig. Hon var tó føroysk. Men so tók danska flóðaldan at skola inn yvir landið av grimd. Tó ikki skolaðust vit út av látri beinanvegin. Vit áttu menn og kvinnur, sum í gløggskygni og framskygni sóu vandan. Nútíðarmenning okkara verður at byggja á gamlari grund - nakað soleiðis søgdu tey. Mangt - mangt - ja, alt hevði verið øðrvísi í dag, fekk henda stevna sømdir. Men so var ikki. Flóðaldan skolaði størri og grimmari. Eingin fekk byrgt fyri. Nøkur fá stríddust ímóti. Í skrivi, talu, fólkaháskúla, ungmannafeløgum. Men megnaðu lítið, tí fjøldin hoknaði og læt ikki við seg koma.
Fólkið skilti ikki tað, ið hendi. Tað tilkomna fólkið, sum hevði í sær menningina gomlu, tað dansaði og kvað, dugdi søgur og sagnir og málið, men skilti ikki, at samfelagsumstøðurnar nú vóru soleiðis, at henda menning leyt at fara í grøvina við teimum. Ei heldur sóu tey, ella góvu sær far um, at hin útlendska alda rændi frá teimum børnini. Og 60 árgangar ella meir av børnum - hvat annað eru teir enn fólk landsins í dag, t.e. føroyska tjóðin. Sum fremmand liva so tey eldru, 70 - 80 ár ella so, tey sum bjargaðu sær, sum enn duga málið kvæðini, sagnirnar. Um nøkur heilt fá ár eru tey farin undir heilt við hesum øllum. Eftir liva so vit.
Vit føroyingar eru ikki einsamallir á jarðarknøttinum, og vit fara ikki at byrgja okkum inni. Vit verða at hava menningarsamband við aðrar tjóðir og njóta av alheimsmenningini og eisini veita henni nakað, tó tað verður lítið, so fá vit eru. Tá ber til at kalla okkum menningartjóð. Men menningin í dag minnir ov nógv um avskeplaða keypta mynd - nakrar slintrur úr gamlari føroyskari roykstovumenning, rørdar út í danskan javning av vánaligastu ómenning.
Lat okkum gleðast um smásigrarnar. Men lat okkum ikki gyklast av teimum og gloyma bardagan sjálvan. Tað gelddi eisini Ólav kong, tá ið Eirikur jallur var rikin aftur á bunka, men hvat hjálpti hetta, tá stavnurin á Orminum var tikin, og Ólavur noyddist at rópa: “Leypið í havið, mínir menn, her verður ei góður endi.”
Hvat er at gera. Givið er tað, at føroyingar, hvussu so við teimum hevur verið farið - og hvussu við teimum verður farið - og hvussu ósamdir vit annars eru, tó hava ment seg til sameindan vilja til at vera og liva sum menningartjóð. Tá samanum kemur, stendur tað eisini til okkara sjálvs, at so verður. Eftir er at vísa henda vilja í verki, soleiðis at vit nýta ta mannagongd, sum gevur okkum sigurin.
Tróndur gamli segði: “Vit tapa, vit tapa, vit vinna ei landið - uttan við gandi!” Gandurin er tó ikki so stórur. Føroyskari menning tørvar friðskjól. Men ikki fær hon vakstrar- og gróðrarfrið á tí vígvølli, sum landið nú er. Henda vígvøll verða vit at rudda. Allan sum hann er. Ganga um hvønn stíggj.
14. September, 12.05.1955
- Skrivað hevur | Sigurð Joensen
- Dagfesting | 26.08.2012
- Bólkur | Tíðindi


text:
Fyrsti sunnudagssk˙lin Ý F°royum ľ 1880
═ 1880 verur fari undir at halda sunnudagssk˙la Ý nřbygda Sloans sali vi Tingh˙svegin Ý Havn.
Stigi, sum Dia Ý Geil tˇk at lata seg doypa, fekk eisini ßvirkan ß sunnudagssk˙lan. ═ Leirkerinum nr. 1-2 frß 2000 stendur: Eftir hetta gj°rdist mˇtst°an h°r mˇti Sloan og virki hansara, og Dia kom eisini at lÝa fyri hetta stig, hann hevi tiki. Eitt av ˙rslitunum var, at stegur kom Ý sunnudagssk˙lan, sum var byrjaur sama ßri. Men ßri eftir skrivar Sloan: äSunnudagssk˙lin byrjaur aftur; n°kur fß b°rn.ô Ikki eru b°rnini mong, sum koma tey fyrstu ßrini, men so vi og vi fßa b°rnini sjßlv ßhuga fyri at koma og hoyra s°gurnar ˙r BÝbliuni sagdar ß ein slÝkan hßtt, at tey duga at fata tŠr.
Brot ˙r dagbˇkunum hjß Dia Ý Geil:
13. juli 1884
... ═ dag byrjau vit sunnudagssk˙lan aftur (sum stegur var komin Ý einafer enn av mˇtst°u) vi tveimum b°rnum.
14. september 1884
Bert ein genta var Ý sunnudagssk˙la og ein lÝtil genta ß evangeliska m°tinum kl. 6, men ein sßl er dřrabar fyri Harran. Mßtti Harrin signa or SÝtt til hesar bßar gentur.
21. september 1884
8 b°rn Ý sunnudagssk˙la. Harrin er mentur at fßa tey at koma.
26. oktober 1884
Fimm b°rn komu Ý sunnudagssk˙la, men eingin ß m°ti kl. 6, so eg var einsamallur saman vi Harranum Ý salinum, men eg kendi meg ikki einsamallan. Mßtti Hann meir og meir veri glei hjarta mÝns. Mßtti Hann fylt meg vi Anda SÝnum, so eg kann vera betur f°rur fyri til fulnar at vitna um Hann.
2. november 1884
Bert 1 barn Ý sunnudagssk˙la.
11. november 1888
48 b°rn komu Ý sunnudagssk˙la, og tˇ at eg nŠstan alla tÝina var einsamallur vi teimum, vˇru tey hampiliga still. Elsebeth systir kom inn mˇti endanum og talai eitt sindur til teirra.
Les meira... (Fyrsti dˇpurin Ý F°royum ľ 1880)


text:
Ferðast við korti
Flestu føroyingar hava gjaldskort við sær á uttanlandsferðir - tað er lætt og ómakaleyst. Her eru nøkur góð kortráð til tín, sum skalt ferðast.
Tvey kort við at ferðast
Tað er eitt gott hugskot at hava meira enn eitt gjaldskort við, tá tú fert uttanlands. So kanst tú kenna teg tryggari, um annað kortið verður burtur ella gerst óvirkið á ferðini. Skalt tú leiga bil, er tað skilagott at hava eitt kredittkort við, tí bilaútleigarar krevja ofta, at goldið verður við kredittkorti.
Sjálvtøkur
Tú eigur at hava í huga, at gjald verður tikið, hvørja ferð tú tekur pening út í sjálvtøkum uttanlands. Sostatt er skilagott at taka størri upphæddir út í sjálvtøkuni, so sleppast kann undan óneyðuga nógvum gjøldum. Tað er eisini eitt gott hugskot at rinda við gjaldskorti á matstovu og í handlum, heldur enn at taka pening út í sjálvtøku til endamálið. Tað er ókeypis at rinda við gjaldskorti, men ómaksgjald verður viðhvørt tikið fyri útlendsk kort.
Ansa væl eftir gjaldskortinum
Halt altíð eyga við gjaldskortinum og lat ikki tænarar ella onnur fara avstað við kortinum, soleiðis at tú missir tað úr eygsjón. Lat ikki kortið liggja frammi, so onnur kunnu fáa fatur á kortnummarinum. Goym ongantíð fleiri gjaldskort á sama staði og lat ikki pin-kotuna liggja saman við kortinum. Fá fleiri góð ráð, til hvussu tú ansar eftir gjaldskortinum, her.
Kanna nýtsluhámørkini
Áðrenn fráferð mæla vit til, at tú kunnar teg um, hvørjar ásetingar eru galdandi fyri títt gjaldskort. Kortið kann hava eitt ásett nýtsluhámark, gjald kann verða tikið fyri úttøku av peningi o.s.fr. Nøkur kort bjóða eisini ymsar eyka tænastur sum m.a. tryggingar, ið kunnu vera hentar at hava.
Sperra kortið
Skuldi tú verið óheppin at mist kortið burtur á ferðini, eigur tú at sperra kortið beinanvegin. Les meira um hvussu tú sperrar kortið her.
Hav Netbankan við á ferð
Við Netbankanum á fartelefonini, Netbankanum sum app ella Netbankanum til tablet hevur tú altíð Netbankan við hondina. Halt eyga við salduni, ger flytingar o.a., og varðveit soleiðis yvirlitið yvir peninganýtsluna, meðan tú ert uttanlands.


text:
HEY ØLL BØRN OG UNG! KOM OG DANSA FØROYSKAN DANS! Nú ber til at dansa føroyskan dans í skúlanum. Byrjað verður sunnukvøldið 19. januar kl. 18.30.…
Innskriving av næmingum í 1. flokk skúlaárið 2020 - 2021 verður í skúlanum mikudagin 22. januar kl. 17.00. Havið dóps- ella navnaseðil og p-tal við.…
Vit ynskja tykkum øllum eini gleðilig jól og eitt av Harranum signað nýggjár við tøkk fyri gott samstarv í brátt farna ári. Viðareiðis skúli
Nú ber til at tekna seg fyri Mín jólabók. Mín jólabók 2019 er ein bók við fittum, spennandi og stuttligum søgum, flottum tekningum, jólasangi og…


text:
Anna umfarð av Grand Prix á breyt fyri allar aldursbólkar var í besta veðrið á Tórsbreyt leygardagin (30. mai). Sum vant, var Hvirlan væl umboðað.
Børn 7 ár og yngri
Tey yngstu sluppu at royna seg í longdarlopi hesaferð. Tað er altið stuttligt at síggja íðni tá tey yngstu royna seg. Hesaferð royndu heilar fýra hvirlur seg. Adrea Heinadóttir leyp 1,43 m, meðan Sigrið Hansdóttir leyp 1,81 m. Hanus Louisuson leyp 1,80 m meðan Terji Dal Christiansen leyp 2,77m.
Gentur 8-9 ár
Tær 8 og 9 ára gomlu genturnar byrjaðu við longdarlopi. Tær leypa frá zonu, sum merkir at mált verður frá har tær leypa, heldur enn, sum hjá teimum eldru frá plankanum. Báðar bøttu tær um síni persónligu met. Emilia leyp 2,78 m, sum er næstan ½ m longri enn hon gjørdi í fjør, meðan Beinta leyp 2,43 m og legði sostatt 12 cm afturat metinum hon setti fyri einari viku siðan.
Næsta greinin var kúlustoyt. Her royndu Beinta og Emilia seg. Beinta stoytti 2 kg tungu kúluna út á 2,78 m, meðan Emilia kom heilt út á 4,25 m. Úrslitið hjá Emiliu er 1,25 m longri enn hennar gamla persónliga met.
So var spurtur á skránni, og her var Jóhanna Sunadóttir Christiansen komin at royna seg eisini, so heilar tríggjar hvirlur vóru við. Jóhanna rann teinin uppá 7,80 sek, meðan Emilia rann uppá 7,82 sek og Beinta uppá 8,33 sek.
Síðsta greinin var 400 m, har Emilia aftur var klár. Hon rann teinin uppá 1 min 36,84 sek, sum er næstan 12 sek skjótari enn hon hevur runnið teinin áður.
Dreingir 8-9 ár
Ólavur av Steinum og brøðurnir Aron og Benjamin Mikkelsen byrjaðu dagin við kúlustoyti. Her stoytti Aron 2 kg tungu kúluna út á 3,45 m, Benjamin út á 4,00 m og Ólavur 2,20 m.
So fóru Benjamin og Aron til 40 m startin, har Aron rann teinin uppá 8,73 sek meðan Benjamin rann hann uppá 10,66 sek.
Dagurin endaði við longdarlopi. Her leyp Aron 2,19 m, Ólavur 1,93 m og Benjarmin 1,70 m.
Gentur 10-11 ár
Fyrsti startur var 200 m, har Børka Berg Jørgensen royndi seg. Hon var skjót úr blokkinum, og helt tempo allan vegin. Á málinum vísti klokkan 33,18 sek.
Eftir 200 m fór Børka eftir 2 kg tungu kúluni. Hesa kúlu megnaði hon at stoyta út á 7,43 m í fyrsta umfarið, sum er munandi longri enn hon hevur megnað áður.
Síðsta grein var longdarlop, og her luttóku Barbara Hammer, Súsanna Rúnadóttir og Børka. Børka leyp 3,55 m, Barbara 3,11 m og Súsanna 2,86 m.
Dreingir 10-11 ár
Brandur Kjartanson, Harald Egholm og Niels á Reynatúgvu byrjaðu dagin við 2 kg tungu kúluni. Hesa megnaði Brandur at stoyta út á 6,76 m, Harald út á 3,65 m og Niels út á 6,58 m.
Eftir kúluna var tað 200 m, sum var á skránni, og her vóru allir tríggjir til dystin fúsir. Niels rann teinin uppá 35,64 sek, Brandur uppá 35,99 sek og Harald uppá 38,12 sek.
So var tíð at leypa í sandgryvjuna. Her lupu bæði Brandur og Harald 3,20 m, meðan Niels leyp 3,06 m.
Dagurin endaði við at Harald royndi seg á 800 m. Her rann hann flott og var beint í hølunum á næstu dreingjunum tá hann var áhalsin og beklaði. Hann kom tó haltandi á mál, og endaliga tíðin gjørdist fyri teir tveir umgangirnar 4 min 03,38 sek.
Gentur 12-13 ár
Lý Høgnadóttir var einsamøll í reyðum tá tær 12-13 ára gomlu genturnar fóru í blokkarnar at renna 200 m. Hon rann sera væl, og kom á mál meir enn eitt sek skjótari enn hon hevur runnið teinin áður. Tiðin gjørdist 31,05 sek (w: -1,3 m/s).
Lý endaði dagin við 2 kg kúluni. Har kom hon í síðsta umfarið heilt út á 7,13 m, sum er munandi betur enn hon áður hevur megnað.
Dreingir 12-13 ár
Teitur Eysturoy Olsen byrjaði dagin við 200 m, har onkur venjari hevði á orði hvussu flott hann rann. Her kom hann á mál við tíðini 37,37 sek.
Eftir 200 m var tað 2 kg kúlan, sum var á skrá. Teitur byrjaði við 4,61 m, men økti siðan heilt út á 5,40 m í øðrum umfari, sum gjørdist hansara longsta.
Teitur endaði dagin við longdarlopi, har hann í fyrsta umfarið leyp 3,24 m. Hann var nær við at økja í triðja, men tað fyrsta vísti seg at verða tað longsta.
Gentur 14-15 ár.
Bjørk Sigurðsdóttir Lamhauge royndi seg á 200 m. Hon rann sum altí¨væl, og kom á mál við tiðini 31,50 sek.
So var spjótkast á skránni, og her vóru Eva Barba Arge, Guðrið Káradóttir Petersen, Lydia Poula Simonsen og Helena Svabo Ziska klárar. Guðrið megnaði at leggja heilar 4 metrar omaná sítt persónliga met, so tað nú er 21,41 m. Eva Barba kastaði 21,18 m á øðrum plássi. Lydia kastaði 16,00 m og Helena 15,69 m.
Dreingir 14-15 ár
Dánjal Dahl Ljósheim og Bárður Jóhansson byrjaðu dagin við hæddarlopi. Her komu báðir trygt uppum allar hæddir upp til 1,35 m. Har steðgaði tað hjá Bárður, sum harvið økti um sítt persónliga met við 25 cm. Dánjal eisini kom uppum 1,40 m og bøtti harvið um sítt persónliga met við 5 cm.
Báðir hildu teir áfram við dystinum á 200 m. Her var sera tætt teirra millum allan vegin, men á málinum hevði Dánjal munin við tiðini 27,61 sek, har Bárður nýtti 27,66 sek um teinin. Sjálvt um teir runnu inn í ein mótvind uppá 2,5 m/s, so skóru báðir meir enn eitt sek av sínum persónliga meti.
So bíðaðu 500 g spjótini. Her legði Bárður seg á odda í fyrsta kasti, og hóast Dánjal royndi at nærkast, so var Bárður tryggur. Hansara longsta var 28,15 m, sum er neyvt saman longd, sum hann kastaði 400 g spjótið í 2014. Dánjal kastaði á øðrum plássi 26,90 m.
Síðsti dystur teirra millum hesaferð var á 800 m. Her legði Dánjal seg framum frá byrjan, men tá 200 m restaðu var Bárður við at nærkast, men Dánjal hevði nakað eftir og økti um munin á mál. Tiðin hjá Dánjal gjørdist 2 min 26,51 sek, meðan Bárður rann teinin uppá 2 min 36,60 sek. Báðir skóru teir góð 8 sek av sínum persónliga metið.
Gentur 16-17 ár
Rebecka Monja Jørgensen byrjaði dagin við 200 m renning, har hon var einsamøll í reyðum. Hon kom á mál á øðrum plássi við tíðini 32,40 sek.
So var hæddarlop á skránni. Her hevði FÍF valt at seta byrjunar hæddirna heilt upp á 1,25 m, sum er ilt at skilja. Rebekca hevði tó tvær sera góðar royndir, men hesaferð eydnaðist ikki at koma uppum hesa hæddina. Tinna Berg Jørgensen kom uppum í aðru royndini, men 1,30 m var eina tonn ov høgt hesaferð.
Spjótkast var triðja greinin, og stóðu báðar klárar við 500 g spjótinum tá kappingin fór í gongd. Rebekca byrjaði við at kasta 21,95 m, og hóast fleiri góð kast, so gjørdist hetta longsta kast hjá hennni. Tinna byrjaði meir varliga, men í fimta umfarið kom hon heilt út á 22,46 m. Tinna bøtti um sítt persónliga met við nøkrum sentimetrum, meðan Rebecka legði góðar fýra metrar omaná sítt met.
Síðsta greinin var 800 m, har Rebecka aftur var klár. Hon rann teir tveir umgangirnar uppá 3 min 11,74 sek.
Dreingir 16-17 ár
Tórur Mortensen og Jákup Dahl Ljósheim byrjaðu dagin við hæddarlopi. Hvørgin venur greinina, men teir komu tó báðir trygt uppum 1,50 m. 1,55 m var ov høgt hjá Jákup, sum sostatt steðgaði á 1,50 m. Tórur leyp 1,55 um og leyp trygt uppum 1,60 m, ið er persónligt met. Her valdi hann at steðga tí fokus hendan dagin var á 200 m.
200 m var eisini onnur greinin, og her vóru báðir aftur klárir. Tórur var skjótur út blokkinum og á 100 m var alt avgjørt. Hann økti tó allan vegin, og kom á mál við tíðini 23,94 sek, hóast ein mótvind uppá 2,0 s. Jákup rann teinin uppá 26,79 sek. Tiðin hjá Tórur er uml eitt sek skjótari enn hann hevur runnið teinin áður og langt undir gamla bólkamet og eisini, meir enn ½ sek undir talentkravið. Jákup bøtti um sítt persónliga met.
Dysturin helt áfram við 700 g tungu spjótunum. Her legði Tórur seg á odda í fyrsta umfarið við 36,06 m. Jákup royndi at svar aftur, men 30,30 í øðrum umfarið gjørdist hansara longsta. Báðir bøttu teir sostatt um síni persónligu met.
Síðsta kappingin var 800 m og har var Jákup aftur klárur. Jákup rann teir tveir umgangirnar uppá 2 min og 34,40 sek.
Gentur 18-19 ár
Edna Maria Debes byrjaði dagin við hæddarlopi. Hon eigur føroyska metið, men ein skaði hevur gjørt at hon ikki hevur vant hædd síðstu 2 árini. Nú valdi hon tó at royna seg, og væl gekk. Hon kom uppum í fyrstu royndini heilt upp til 1,41 m. Tá var hon einsamøll eftir í kappingini. Á 1,44 m tørvaði henni tríggjar royndir at koma uppum, men tað gekk. So valdi hon at koyra yvirliggjaran upp á 1,48 m, og harvið 1 cm hægri enn hennara føroyska met. Fyrsta royndin var eitt sindur følandi, men onnur var flott og kom hon lætt uppum. So fór yvirliggjarin upp á 1,50 m. Serliga síðsta royndin var góð, men yvirliggjarin bleiv ikki liggjandi, so hon endaði á 1,48 m.
Spjótkast var næsta greinin og her var Bjørk Reynagarð Svabo við eisini. Bjørk legði seg á odda í fyrsta umfarið við einum kasti uppá 22,37 m. Eyda Maria nærkaðist støðugt, men tá Bjørk í fjóra umfarið kastaði 600 g tunga spjótið út á 23,22 m, var kappingin avgjørd. Longsta kastið hjá Ednu Maru gjørdist 21,95 m.
Dreingir 18-19 ár
Magnus Dahl-Christiansen royndi seg á 200 m. Her var hann ein tryggur vinnari við 24,96 sek í sínum fyrsta starti á 200 m.
Menn
Mennirnir byrjaðu við spjókastt, har Hanus Bergsson, Helgi Geyti, Tróndur Arge og Hallur Simonsen royndu seg. Hanus opnaði kappingina við enum kasti uppá 60,47 m, sum er góðan metur longri enn hansara føroyska met. Hann økti til 62,32 m í fimta umfarið, umframt at hann hevði enn eitt kast omanfyri 60 m í síðsta umfarið. Helgi ognaði sær eitt annað pláss við einum kasti uppá 43,57 m, fimm sentimetrar frammanfyri Trónd á triðja plássi. Hallur Simonsen kastaði 40,63 m á fjóra plássi.
Fleiri myndir eru í myndasavninum


text:
Allan Mørkøre
Allan Mørkøre (føddur 22. nov. í 1971) er ein føroyskur fótbóltsspælari (miðvallaleikari) og venjari. Allan er mest kendur frá føroyska landsliðnum, hann hevur millum annað skorað móti dananum Peter Schmeichel, sum var málmaður á danska fótbóltsmanslandsliðnum og bæði í 1992 og 1993 varð útnevndur heimsins besti málmaður. Allan er útbúgvin pedagogur og hevur arbeitt á barnagarði í fleiri ár. Beiggi Allan, Kurt Mørkøre, er eisini kendur frá føroyska A-landsliðnum í fótbólti.
Innihaldsyvirlit
Leikari á føroyska A-landsliðnum[rætta | rætta wikitekst]
Allan Mørkøre hevur spælt 54 dystir fyri føroyska landsliðið í tíðarskeiðnum 1990 til 2001. Hetta tíðarskeiðið hevur Allan skorað eitt mál fyri Føroyar [1].
Venjari[rætta | rætta wikitekst]
Allan Mørkøre var leikandi venjari hjá bestu deildini hjá AB í nøkur ár, fram til 2010[2] Síðsta árið spældi hann ikki við liðnum. Í august 2010 gjørdist Allan Mørkøre høvuðsvenjari hjá B36. Sigfríður Clementsen var venjari áðrenn hann.[3] Í 2011 var hann venjari hjá næstbesta liðnum hjá HB. Í 2012 er hann venjari hjá B71, sum spælir í 1. deild.
Keldur[rætta | rætta wikitekst]
Útvortis ávísingar[rætta | rætta wikitekst]


text:
Spennandi tiltak í heystfrítíðini
HEYSTRØRINGURÍ
sambandi við at ÍSF skipar fyri rørsluviku í viku 41, hevur nevndin í kappróðrarfelagnum ” ÍF KAPPRÓÐUR” latið hurðarnar upp fyri almenninginum: børnum, ungdómi, foreldrum, ommum og abbum til at royna venjingaramboð felagsins niðanfyri nevndu dagar:
Mikudagin 13. oktober frá kl. 18 til 22.
Leygardagin 16. oktober frá kl. 10 til 18.
Fólk
frá felagnum verður á staðnum at vegleiða, hvussu amboðini skula
brúkast.Um veðrið verður til vildar, verður ein av bátum felagsins
flotaður leygardagin 16. oktober, so at børn saman við foreldrum kunna
sleppa ein túr út at rógva.Vit hava bjargingarvestar, um onkur ikki
eigur ein slíkan.
Við ítróttarkvøðu
ÍF KAPPRÓÐUR


text:
Føroya Ungdómsráð
Føroya Ungdómsráð (FUR) hevur skipað fyri einum Norðurlendskan Leiðaraskúla í Føroyum. 33 barna- og ungdómsleiðarar luttóku úr Norra, Finlandi, Svøríki, Suðurslesvig, Norra, Danmark, Íslandi og úr Føroyum.
Náttúran sum skúlastova
Føroyska náttúran var brúkt sum amboð og umhvørvi til av avbjóða einstaka luttakaran, og til at arbeiða saman undir krevjandi umstøðum. Leiðaraskúlin var skipaður við skift ímillum náttúru og skrivaraborði, ástøði og praksis. Tí fór undirvísing fram í haga, fjøllum, bergi og á sjónum.
Skótadepilin á Selatrað hýsti skúlan, og royndu luttakararnir m.a. klatriveggin, bogaskjóting, øksakast, at svimja í sjónum og at síga í bergi. Undirvíst var eisini í Granskingardeplinum iNova.
Upplivingar og mentan
Luttakararnir upplivdu søguligar gongutúrar á Selatrað og Tinganesi, Norðurlandahúsið, føroyskar sagnir og – dans, føroyskan kórsang, klassiskan tónleik og Summarfestivalin. Borðreitt var við føroyskum mati, sum var enn ein avbjóðing fyri mong av teimum norðurlendsku luttakarunum.
Føroyskir undirvísarar
Evnini á Norðurlendska Leiðaraskúlanum vóru innovatión, mentan, samskifti&coaching, framløgutøkni, leiðaraleiklutur og motivatión. Fakligu krøvini til Leiðaraskúlin hevur Norðurlendski Samstarvsfelagsskapurin fyri Ungdómsarbeiði ásett (NSU). Undirvísararnir vóru føroyingar, sum dagliga starvast á setrinum, íverksetarahúsinum, í Movera og miðlafólk. Luttakararnir fingu prógv fyri sína luttøku á Leiðaraskúlanum.
Norðurlandaráðið, Føroya Ungdómsráð og Mentamálráðið hava stuðlað Leiðaraskúlanum.


text:
Politikarar skapa vinnukarmar - vinnan avgerð íløgurnar
5. november 2019
Tað er vorðin ein ivasamur politiskur retorikkur, at nakrir politikarar fleiri ferðir í seinastuni hava víst á, at tá enn “ein nýggj” fiskivinnulóggáva er komin upp á pláss, ja so er at fara í gongd við nýíløgur. At skapa vinnukarmar er í lagi, men beinleiðis at fara alment út við einum boðskapi um, at .... nú kunnu tit fara undir nýíløgur, nú er klárt - tað kann verða vandamikið
Tað er ikki uppgávan og leikluturin hjá politisku skipanini at eggja vinnuni til nakað ítøkiligt, men bara at skapa neyðugu búskapar- og vinnukarmarnar - hartil gongur markið. Nú nýggj fiskivinnulóggáva er til politiska viðgerð verður farið enn víðari í retorikkinum við at selja hesa lóggávuna soleiðis ... nú gera vit tað so gott, og tí vænta vit politikarar, at tit í fiskivinnuni gera íløgur í nýggj og betri vinnutól ella fiskifør.
Hugsi tykkum, at leiðslurnar í vinnuni lurta ókritiskt eftir politisku skipanini og fara undir umfatandi íløguvirksemi, og síðan gongur galið á teimum økjum, har vit onga ávirkan hava, t.d. altjóða marknaðurin minkar fyri okkara vørur, prísirnir á útflutningsvørum lækka, rentan hækkar, oljuprísirnir hækka - og ikki minst vit fáa fiskaloysi ella stóra afturgongd í fiskastovunum, eins og tað vit hava upplivað seinastu nógvu árini við botnfiskinum undir Føroyum.
Henda t.d. munandi broytingar í fiskastovnunum, vil trýstið á politisku skipanina gerast serliga stórt um at fáa størri kvotur, fleiri fiskidagar o.a., nú politiska skipanin hevur eggjað til nýíløgur - og við tí grundgeving, jamen tit eggjaðu til at gera nýíløgur, men fortreytirnar fyri forrentning eru broyttar, so nú mugu tit eisini taka um endan.
Mín boðskapur er, at vinnan sjálv skal taka hesar strategisku avgerðirnar um nýíløgur og útvegan av eginkapitali, meðan politikarar skulu skapa lógarkarmar og bankarnir útvega fígging. Í síðsta enda eru tað kundarnir ella marknaðurin, sum ger av um tiknu strategisku avgerðirnar hjá fiskivinnuni eru rættar ella kappingarførar.
Tað vildi eisini veri skeivt og burturvið, at politikarar heittu á byggifyritøkur í Føroyum um at keypa inn ella gera íløgur í nýggjar gravkýr, dumparar ella heysikranar, og t.d. ikki gera íløgur í brúkt vinnutól.
Er tað soleiðis, at ov fáar nýíløgur verða gjørdar í fiskivinnuni, so er væl ein orsøk til tað - og teirru støðuna og vantandi strategisku avgerðina mugu aktørarnar í fiskivinnuni onkursvegna sjálvir ábyrgdast fyri, serliga tá politiska skipanin hevur gjørt sítt fyri at skapa kappingarførar vinnukarmar.
Johan Dahl
løgtingsmaður fyri Sambandsflokkin
RN
Aftur


text:
Føroyar vunnu stórsigur á Írlandi
Írland hevði ongan kjans móti føroysku vertunum, tá liðini brustu saman í høllini á Hálsi í kvøld.
Føroyar vunnu dystin trygt 3-0, og stóri munurin á liðunum sæst aftur í settúrslitunum, sum gjørdust 25-8, 25-12 og 25-11.
Føroyska liðið spældi øgiliga væl í dag og gjørdi fáar feilir. Servutrýstið var gott, móttøkurnar vóru rættiliga góðar við tí úrsliti, at álopsspælið trýsti írsku mótstøðuna í botn.
Dysturin móti Írlandi er tann fyrsti í EM/HM-kappingini, sum er í høllini á Hálsi í hesum døgum og hann setur eina tjúkka striku undir leiklutin hjá føroyska liðnum sum annar av favorittunum í kappingini, saman við Kýpros.
Hvat av liðunum endar ovast, verður ikki avgjørt fyrr enn í seinasta dystinum, sum verður spældur seint seinnapartin mikudagin.
Áðrenn tað skal føroyska liðið spæla ímóti Liktinstein, sum í dag tapti sín fyrsta dyst móti Kýpros við trimum settum móti ongum.
Føroyska liðið er øgiliga væl fyri í løtuni. Fyri kortum taptu tær tepurt 3-2 í tveimum venjingardystum móti Danmark, og tað er eitt gott tekin um, at føroyska liðið er sterkt. Ein orsøk til tað er, at nógvir av berandi spælarunum spæla í donsku kappingini. Av teimum 14, sum eru úttiknar, spæla fýra teirra við Amager VK og tvær við Ikast. At ein teirra, Sofía Purkhús, bleiv kosin besti spælari í donsku kappingini í fjør vísir bara, at hetta liðið hevur sera gott grundarlag at byggja á.


text:
Reyðæti er høvuðsføði hjá norðhavssild, sum kemur til beitiøkið norðan fyri Føroyar um summarið. Ein nýggj vísindalig grein vísir, at kaldur Íslandssjógvur hevur týdning fyri nøgdirnar av reyðæti í hesum øki.
Síðani 1993 hevur Havstovan í mai á hvørjum ári kannað havfrøði og æti eftir einum sonevndum skurði norðan fyri Føroyar (‘Section N’, Mynd 1b). Greinin viðger tann norðara partin av skurðinum, har kaldur sjógvur kemur norðanífrá, við Íslandsstreyminum. Síðani 2003 eru nøgdirnar av Calanus hyperboreus, sum er tað størsta slagið av reyðæti, minkaðar niður í næstan einki (Mynd 2). Hetta slagið er fyri tað mesta í køldum sjógvi norðanfyri. Líknandi broytingar í nøgdunum av djóraæti eru eisini sæddar eystan fyri Ísland um sama mundi. Mátingar av sjónum, ið verður nevndur Modified East Icelandic Water (MEIW), sum er ein samanblanding av sjógvi úr Íslandshavinum og Norskahavinum, vísa at greitt samband er ímillum MEIW og nøgdirnar av C. hyperboreus (Mynd 2). Hetta merkir at tá minni av sjógvi rekur úr havleiðunum norðan fyri Ísland og inn í Norskahavið, er eisini minni av C. hyperboreus norðan fyri Føroyar.
Nøgdirnar av teimum vaksnu djórunum av tí minna og meira umrødda slagnum av reyðæti - Calanus finmarchicus - minkaðu eins brádliga sum C. hyperboreus. Hetta kann eisini vera orsakað av minkandi nøgdini av MEIW, men tað er torførari at staðfesta, av tí at C. finmarchicus eisini er í stórum nøgdum í Norskahavinum.
Tær umrøddu broytingarnar kunnu hava stóra ávirkan á útbreiðsluna av norðhavssild.
Vísindaliga greinin, sum ber heitið “Decreased influx of Calanus spp. into the south-western Norwegian Sea since 2003”, er almannakunngjørd í tíðarritinum Deep Sea Research I (https://doi.org/10.1016/j.dsr.2019.05.008).
Inga Kristiansen ( This e-mail address is being protected from spambots. You need JavaScript enabled to view it. )
Mynd 1. Kort av granskingarøkinum. a) Heitir (reytt) og kaldir (blátt) havstreymar, sum hava ávirkan á granskingarøkið (grøni kassin). b) Ymiskir sjógvar í ovaru 400 m. Stiplaðar linjur vísa, hvar Ísland-Føroya Fronturin (IFF) og Jan Mayen Fronturin (JMF) liggja.
Mynd 2. Nøgd av MEIW sjógvi (reytt) og C. hyperboreus (grønt) norðan fyri Ísland-Føroya Frontin eftir Skurði N í mai.


text:
Á aðalfundinum sum var hildin tann 20. mars stóðu Eystein Sivertsen og Bergur Olsen fyri vali. Bergur ynskti ikki at stilla upp aftur, Elin á Heyggi, sum var eykalimur undanfarna skeið, tók við sum nevndarlimur. Helgi Johannesen kom upp í nevndina sum eykalimur.
Seinasta fríggjadagin, hin 13. apríl var fyrsi nevndarfundur eftir aðalfundin. Nevndin skipaði seg soleiðis:
Kristian Niclasen Formaður
Eystein Sivertsen Næstformaður
Sonni Seyer Skrivari og kassameistari:
Elin á Heyggi Nevndarlimur
Jón O. Sólsker Nevndarlimur
Helgi Johannesen Eykalimur


text:
Elizabeth Taylor
Dame Elizabeth Rosamund Taylor (* 27. februar 1932 – † 23. mars 2011) var ein bretsk-amerikonsk sjónleikarinna. Hon var ein av kendastu sjónleikarum í heiminum og vann fleiri heiðurslønir fyri sítt virksemi sum sjónleikari, m.a. vann hon tvær ferðir heiðurslønina Academy Award for Best Actress, sum eisini er kent sum Oscar fyri bestu sjónleikarinnu. Hesar vann hon í 1960 fyri BUtterfield 8 og í 1966 fyri sín leiklut í Who's Afraid of Virginia Woolf?. Elizabeth Taylor varð fødd Onglandi, og búði í einum forstaði í ein útnyrðing av London saman við foreldrum og syskjum fyrstu sjey árini av lívi sínum. Í 1939 brast Seinni heimsbardagi á, og familjan flutti til USA at búgva. Bæði foreldrini hjá Elizabeth Taylor vóru úr USA, og tí fekk Elizabeth Taylor bæði bretskan og amerikanskan statsborgaraskap. Elizabeth Taylor gjørdi eitt stórt arbeiði og brúkti nógvan pening fyri at stuðla gransking í AIDS sjúkuni. Hon var við til at stovna National AIDS Research Foundation, sum var lagt saman við øðrum líkandi stovni og fekk síðan navni AmfAR, The Foundation for AIDS Research. Hon fekk ymiskan annan heiður, eitt nú: Presidential Citizens Medal, Legion of Honour, Jean Hersholt Humanitarian Award, AFI Life Achievement Award. Hon var tilnevnd sjeyndaplássi millum amerikanskar sjónleikarinnur á einum topp 50 lista, sum American Film Institute hevur gjørt.
Keldur[rætta | rætta wikitekst]


text:
Ítróttarfólk og skótar úr Runavíkini hava í kvøld, skrivað søgu við fyrstu Karnevalsgonguni nakrantíð í Føroyum.
Talan er um eitt einastandandi væleydna tiltak, har ikki annað kann sigast enn at allir limirnir vóru sera væl fyrireikaðir.
Nógv fólk var savnað á stevnuøkinum, tá Karnivalsgongan loksins kom inneftir Heiðavegnum.
Ein langur ormur, chekkaðar dullir, guliganz, NSÍ kapprógvarar og eitt stórt legu gyldið.
Øll um at skapa ein stóran karnival, sum skrivaði søgu á Eystanstevnu 2008 við buldur og brak.


text:
Um tú hevur diabetes, er tað av týdningi at røkta føturnar væl. Í hesum sambandi eru serlig atlit at taka.
Vaska føtur og leggir dagliga við lunkaðum vatni og mildari sápu. Turka væl og smyr síðani við vætukremi ella feitum kremi. Tað verður frámælt at sita í fótabaði, men um tú ynskir at sita í fótabaði, skal hetta vera í mesta lagi í 5 minuttir, og vatnið skal ikki vera meira enn 37ºC, brúka møguliga eitt termometur.
Nýt milda sápu t.d. Aderma sápu-bar, Apoteksins baby-sápu ella Danatekt hár- og kropssjampo. Um hælirnir eru sera turrir, og møgulig riva er, gagnar at brúka Atrac-Tain krem.
Til dagliga røkt av vanligari húð verður smurt við t.d. Danatekt-lotión, Kosmea-vætukremi ella Decubal-lotión. Til dagliga røkt av turrari húð verður smurt við t.d. Archiv, Danatekt-kremi, Decubal clinic-kremi ella A-derma Exomega-kremi.
Skift sokkar ella hosur hvønn dag. Gott er at brúka sokkar ella hosur úr ull ella bummull, sum ikki eru trong og ikki hava seymir. Apotekið selur sokkar og hosur uttan elastikk og seymir, bæði ull og bummull, ið eru serliga ætlað diabetikarum.


text:
Izmir
Izmir (İzmir; grikskt Euύpvn, á latínskum: Smyrna) er ein býur í Turkalandi og hevur 4 005 459 íbúgvar (2012). Borgarstjóri er Aziz Kocaoğlu. Býurin er ein havnabýur í vestara partinum av Turkalandi og liggur við Egearahavið í Miðjararhavinum. Býurin er fyrisitingarligur býur og høvuðsbýur í landslutinum við sama navni. Izmir er triðstørsti býur í Turkalandi, og stórstaðarkommunan umsitir 21 øki við tilsamans 4 005 459 íbúgvum í 2012, harav umleið 80% búgva í sjálvum býnum. Høvuðsvinnan er havnin, ið er ein av týdningarmiklastu í landinum, ídnaður og oljuvinna. Í býnum er ein NATO kommandostøð.
Søga[rætta | rætta wikitekst]
Býurin varð stovnaður av aiolsikum grikkum undir fornøldini sum Mύῥpa (Mýrrha). Ár 688 f.Kr. varð býurin vunnin av jónum úr Kolofon, ið var nærhendis, og varð innlimaður í jóniska samveldið. Býurin varð lagdur í oyði av tí lydiska konginum Alyattes umleið ár 600 f.Kr., og síðan lá hann oyðin í umleið 300 ár, til hann varð bygdur aftur av Antigonos I Monofthalmos 4 km í ein útsynning av tí gamla býnum, úti við havið. Lysimachos gjørdi Smyrna til ein av vakrastu býunum í Eystri. Seinni hoyrdi býurin til tað sýriska og tað pergamenska ríkið, til hann ár 133 f.Kr. gjørdist partur av tí rómverska landslutinum Asia. Harðir jarðskjálvtar vóru í Smyrna í 178 og 180 f.Kr., men býurin varð bygdur upp aftur av keisara varð av Marcus Aurelius.
Býurin verður umrøddur sum Smyrna í Opinbering Jóhannesar, og Polykarpos doyði martyrdeyðan í Smyrna umleið ár 155. Í miðøldini hoyrdi býurin leingi til tað Byzantinska ríkið, síðan hoyri býurin til Lýðveldið Genova og Lýðveldið Venedisia áðrenn hann gjørdist høvuðsstøð hjá Maltesaraordanini. Maltersarariddararnir vóru riknir út ár 1402 av Timur Lenk, og ár 1425 tóku osmanarnir ræði á býnum. Undir Fyrra heimskríggi varð Smyrna undir álopi fleiri ferðir av teimum sameindu. Í býnum búði eitt stórt tal av grikkum, og sambært Sèvres friðaravtaluni í 1920, sum kom eftir fyrra heimskríggj, so fall býurin og økini kring býin til Grikkaland. Undir griksk-turkiska krígnum (1919-1922) varð býurin tó vunnin aftur av Turkalandi, og tað varð staðfefst í Lausanne-friðaravtaluni í 1923. Býurin hevur verið turkiskur síðan tá.
Keldur[rætta | rætta wikitekst]


text:
Peloponnes
Peloponnes (Grikskt mál: Πeλoπόvvnσoς / Peloponnisos) er ein hálvoyggj í Grikkalandi, sum er syðri helmingur av fastlandinum. Hálvoyggin er 21.549 km² til støddar, har búgva umleið 1.000.000 fólk. Peloponnes er bundin saman við norðara part av meginlandinum í Grikkalandi við einum 6,3 km breiðum tanga. Í 1893 bleiv ein kanal gjørd gjøgnum henda Korinttangan, veitin verður nevnd Kortinth Veitin (Korinth Kanalin). Hálvoyggin eitur eftir einari hetju, Pelops, sum er nevndu í einari søgn. Rómverjar nevndu hálvoynna Akhaia, tað navnið livir víðari við tað at tann norðast landsluturin eitur Akhaia. Í Miðøld varð hálvoyggin nevnd Morea, hildið verður at navnið sipar til at hálvoyggin á kortinum líkist einum morberjablaði.
Innihaldsyvirlit
Regionalar eindir[rætta | rætta wikitekst]
- Arkadia - 100.611 íbúgvar
- Argolis - 108.636 íbúgvar
- Korinthia - 144.527 íbúgvar (tó ikki Agioi Theodoroi og tað mesta av Loutraki-Perachora, sum fyri størstan part liggja eystganfyri Korinth Veitina)
- Laconia - 100.871 íbúgvar
- Messenia - 180.264 íbúgvar
- Akhaia - 331.316 íbúgvar
- Elis - 198.763 íbúgvar
- Oyggjar (bert kommunan Troizinia og partar av oynni Poros)
Býir[rætta | rætta wikitekst]
Teir størstu nútíðar býir á Pelponnes eru hesir (tal av fólkum er frá 2011):
- Patras - 214.580 íbúgvar
- Kalamata - 70.130 íbúgvar
- Korinth - 58.280 íbúgvar
- Tripoli - 46.910 íbúgvar
- Argos - 42.090 íbúgvar
- Pyrgos - 48.370 íbúgvar
- Aigion - 49.740 íbúgvar
- Sparta - 35.600 íbúgvar
- Nafplion - 33.260 íbúgvar
Støð frá fornøld[rætta | rætta wikitekst]
Peloponnes hevur nógv týdningarmikil fornaldar støð, sum kunnu dagfestast heilt aftur til Bronsuøldina og fram til Miðøld. Nøkur av teimum týdningarmestu eru:
- Bassae (fornur býur og templið hjá Epikourios Apollo)
- Korinth (fornur býur)
- Epidavrus (fornur miðdepil fyri trúgv og lekidóm)
- Messene (fornur býur)
- Mistra (Byzantinskur býur við býarmúri frá miðøld tætt við Sparta)
- Monemvasia (miðaldar borg og býur)
- Mykene (fortress-town of the eponymous civilization)
- Olympia (staðið har teir fornu Olympisku Leikirnir byrjaðu.)
- Sparta
- Pylos (slottið hjá Nestor)
- Tegea (fornaldar halgidómur, miðdepil)
- Tiryns (forn búðseting)


text:
20. juni 2018
Fríggjadagin 15/6 vóru vit í Klubbanum ein so deiligan túr í Nólsoy! Hóast regnið hótti okkum, tá vit fóru oman á Bursatanga, so vistu vit væl, at tað gjørdi einki petti, tí í Nólsoy er altíð sól - og so var! Gamaní var eitt sindur av vindi, men sólin hitaði so deiliga væl, og børnini skundaðu sær at skifta í svimjiklæðir og runnu oman á strondina og útí havið. Summi fangaðu krabbar, meðan onnur sparkaðu bólt á vøllinum, høvdu lissukapping og runnu stafett. Vit grillaðu sneisabreyð og pylsur og fingu bomm og pannukøkur, sum nøkur av børnunum høvdu bakað í køkinum dagin fyri, omaná. Útlúgvað omaná ein langan, góðan dag uttandurða, fóru vit umborð á Teistan, har vit spældu Uno og prátaðu. Komin til Havnar aftur, stóðu foreldur og veittraðu á keiini og gleddu seg at síggja síni børn og hoyra um túrin.
Sí myndir her.


text:
Søkt verður eftir einum lærara til fast starv og einum lærara vegna avlopstímar skúlaárið 2018/19
Søkt verður eftir einum lærara til fast starv.
Somuleiðis verður søkt eftir einum lærara tíðaravmarkað til skúlaárið 18/19. Starvið er vegna niðursett tímatal og møguligar avlopstímar.Endaliga tímatalið verður ásett 1. oktober 2018.
Tørvur er á lærarum, sum m.a. kunnu undirvísa í donskum í framhaldsdeildini og hava svimjilæraraprógv.
Størvini verða sett eftir sáttmálanum millum Føroya Lærarafelag og Fíggjarmálaráðið í lønarflokkinum 18.1-29.2. Tey, ið sett verða, skulu hava læraraprógv.
Vit vænta, at tú ert fyrikomandi og fegin vil hava gott samstarv við leiðslu, lærarar, foreldur og næmingar.
Umsóknir við c.v. og avriti av prógvum skulu verða skúlastjóranum í hendi í seinasta lagi fríggjadagin 8. juni 2018, kl. 12.00.
Fleiri upplýsingar um størvini fáast við at ringja til skúlastjóran á tlf. 230100 ella við at senda teldupost til: Denne e-mail adresse bliver beskyttet mod spambots. Du skal have JavaScript aktiveret for at vise den..


text:
Thordis Dahl Hansen
Lisið inn: Maria Jennyardóttir Samuelsen
Siðvenjan at kóka kleynur til jóla, stavar heilt aftur frá miðøldini, tá ið ikki var vanligt at brúka ovn til matgerð. Kleynur eru eisini partur av jólabakstrinum í ìslandi, Norra, Danmark og Svøríki.7
Her er ein uppskrift:
125 g av margarini + 350 g av sukri
3 egg + 1½ dl av mjólk
5 súpisk. av kardamummum
3 súpisk. av bakipulvur
uml. 1 kg av heitimjøl
Síðan skulu tær skerast við kleynusporanum. Kleynurnar skulu hava skap, sum ein romba.13
So skulu tær snúgvast. Tann eini endin verður vendur ígjøgnum miðuna á kleynunis oleiðis at kleynan kemur at líkjast ein sloyfu.15
Kleynurnar verða kókaðar í heitari olju, og tað eru bert nakrar kleynur í grýtuni í senn.19
Tað er ikki leingi,i til tær eru klárar at taka upp aftur. Kleynurnar skulu vera ljósabrúnar.21
Foto/ Myndir/ Asseq/ Valokuva/ Guvvieh/ Nuotraukos/ Photo:
S1-26: Thordis Dahl Hansen


text:
Tjóðirnar í Bólki 1 í høvuðsumfarinum vóru í dag í eldinum aftur triðja dagin á rað, og alt tykist opið áðrenn seinasta dystin í ovurmorgin.
Serbia kom í høvuðsumfarið við ongum stigi, men hevur nú bast bæði Suðurkorea og Týsklandi og hevur ein møguleika at røkka hálvfinalunum við sigri á Danmark í ovurmorgin - Treytað av, at Suðurkorea vinnur á Norra klokkan 11.30 í dag.
Danmark vann á Niðurlondum í morgun og gevur Norra møguleikan at taka fremsta plássið í bólkinum, um tað eydnast at vinna á Suðurkorea fyrrapartin. Tann dysturin kann stroymast niðanfyri.
Undir øllum umstøðum verður bólkurin als ikki avgjørdur fyrr enn seinastu dystirnar í ovurmorgin. Stigatalvan sæst niðanfyri stroymingina.


text:
Húsvognar og trygging
Um summarið verða húsvognarnir serliga nógv brúktir - eitt nú til festivalar og uttanlandsferðir. Eigur tú ein húsvogn, er tað umráðandi, at tú minnist til at tryggja teg í sambandi við innbrot og skaða á húsvognin.
Okkara trygging til húsvognar fevnir bæði um skrokk- og ábyrgdartrygging. Skrokktryggingin veitir endurgjald fyri skaðar, ið henda á sjálvan húsvognin (umframt stuldur og rán av húsvogninum), meðan ábyrgdartryggingin fevnir um ta ábyrgd, tú sum eigari av húsvogninum kanst verða álagdur, tá húsvognurin stendur parkeraður. Tá húsvognurin er festur á krókin á tínum bili, er tað ábyrgdartryggingin hjá bilinum, sum er galdandi.
Umframt hetta er innbúgv, ið vanliga liggur í húsvogninum, tryggjað upp til 20.000 kr. ímóti skaðaorsøkunum: Eldur v.m., útstreyming av vatni, olju og køliløgi, glopraregni, toybili, stormi, kavatrýsti, ferðsluóhappi, tjóvaríi, herverki, ráni og álopi. Nærri frágreiðing og undantøk til dekningarnar síggjast í treytunum fyri húsvognar.
Viðmerkjast skal tó, at skaði orsakað av stormi, ódn, melduródn og líknandi á fortjøld bert er fevndur í tíðarskeiðinum 1. apríl til 30. september.
Innbrot
Um talan er um stuldur úr húsvogninum, skalt tú leggja til merkis, at ávísar treytir eru galdandi fyri hesa trygging, m.a. verða pengar, prýði og lutir úr gulli og silvuri ikki endurgoldið. Vit mæla tær tí til at lata virðismiklar lutir vera eftir við hús. Minst eisini altíð til at lata øll vindeygu aftur og steingja hurðina, tá tú fert frá húsvogninum.
SOS International til húsvognar
Um tú fert uttanlands at ferðast, og hevur skrokktryggjað húsvognin hjá okkum, so fevnir tryggingin eisini um tryggingina frá SOS International. Tí skalt tú altíð minnast til at taka reyða tryggingarkortið við tær. Tryggingin frá SOS International fevnir um flutning til verkstað. Um tað ikki er gjørligt at umvæla skaðan beinanvegin, so hjálpir SOS International, soleiðis at ferðin kann halda fram.
Tað reyða tryggingarkortið fæst við at venda sær til Trygd á 358100.


text:
Har ikki annað er nevnt, verður mvg lagt aftrat prísinum!
Kostnaðurin er ásettur sum.
– tímagjald
– kostnaður í mun til virði og tímanýtslu
– ella verður ásettur við serligari avtalu.
Ókeypis fyrsti fundur og kunning um kostnað!
Ókeypis at venda sær til mín at fáa eina fyrstu meting um støðuna, og eina kunning um kostnað mín fyri at umboða tygum.
Tímagjaldið
Um ikki annað er avtalað ella upplýst, verður avroknað sambært tímanýtslu, grundað á:
- fyrireikandi arbeiði og gjøgnumlestur av tilfari
- munnligt samskifti við klientin ella onnur vegna klientin
- skrivligt samskifti við klientin og onnur vegna klientin
- evt. fundarvirksemi og møti í rættinum
- gjøgnumgongd og kanningar í málinum
- skrivligt arbeiði, sáttmálagerð o.a.
Støddin á tímaprísinum velst um arbeiði sum gjørt verður.
Tímagjaldið er frá kr. 1.280 – 1.520. Íroknað mvg. ávikavist kr. 1.600 og kr. 1.900.
Upphæddin velst um arbeiðið, sum gjørt verður.
Minstikostnaður!
Fyri ávísar tænastur er ein minstikostnaður – óansæð tímabrúk, sí her.


text:
Mótmælið hjá "Gulu vestunum" heldur fram í dag.
Hetta er 8. leygardagurin á rað, at mótmælt verður á gøtunum í Fraklandi. Sambært DR vóru nøkur hundrað mótmælisfólk møtt upp í París í dag, men mótmælt verður eisini í øðrum býum í Fraklandi.
Hóast mótmælið heldur fram, so eru ikki eins nógv mótmælisfólk at síggja í dag sum fyrr. Talið av mótmælisfólkum er nógv lægri nú, enn tað var í november og desember, tá túsundatals fólk sóust úti á gøtunum.
Dagsins mótmælistiltak byrjaði friðarliga í franska høvuðsstaðnum. Tó vóru eisini samanbrestir millum mótmælis- og løgreglufólk. Millum annað varð kastað við ymsum lutum eftir løgregluni, og eld varð sett á ruskspannir á kendu gøtuni Boulevard Saint-Germain. Eisini brúkti løgreglan táragass.
At byrja við mótmældu fólk eina ætlaða hækking av prísinum á brennievni, men í hesum døgum snúgva mótmælistiltøkini seg um franska forsetan, Emmanuel Macron, sum heild.
Franska fólkið vil vera við, at Macron einki leggur í trupulleikarnar, sum vanlig fólk stríðast við.
Macron, sum hevur verið forseti síðan mai 2017, hevur roynt at ganga nøkrum av krøvunum hjá fólkinum á møti, m.a. við at hækka minstalønina í landinum við 100 evrum (uml. 750 krónur) um mánaðan.
Macron byrjaði tó eisini nýggjársrøðu sína við at siga, at franska fólkið má "góðtaka veruleikan".


text:
Nú hevur borgmeistarinnan, Vágs-Annika leingi goggað um, at hon ætlar at lokka túsundir av útisetum til Havnar og samstundis fortalt naivum fólkum, at tað er slett eingin húsaneyð í Havn.
Hevur hon í sínum Vágs-heila hugsað HVAR allir hesir tilflytarar skullu búgva?
Ætla hon og hinar býráðsgoggurnar at reiða upp fyri útisetum og ødrum tilflytarum í sínum egnu kjallarum ella hjøllum?
Ella spekulera samgoggurnar í containarum, barakkum ella tjaldbúðum, sum tær kanska kundu lænt frá tí donsku SYRIENS-hjálpini ella tí larmandi ministara-frúnni Støjberg
Hevur Vágs-meistarinnan hugsað um, HVAT allir útisetarnir skullu gera ella liva av?
Nei, hon hevur helst ikki tíð til SO banalar realitetir. Hon brúkar heldur tíðina uppá at pynta seg við luftkastellum á Glyvursnesi og totalt innhaldstómum íslendskum kongressvitjanum og øðrum fundarhaldi vid hollum døgurðamati og ríkiligum drekka.
- Tað skal nokk skaffa nógvum fólki tak yvir høvdið, og annars eru tað jú heldur ikki hennara veljarar, sum eru býlisleysir.
Nær flýgur hon niður av Vaglinum?
Men Vágs-indan brúkar eisini sína kostbæru tíð til at øva seg og menna sítt hjálparleysa "havnarmál", sum er ein desperatur hybrid millum suðuroyarmál, setursføroyskt, íslendskt, volapykk og danskt, men tað sipast ibara kki havnarmáli.
Tað.er gjøgnumført óektað, sum allur hennara politikkur!
Tað er altíð tragikomiskt, tá ið skapikrukkkur ikki vilja kennast við sínar upprunaligu (Vágs)-røtur".
Var nakað mikroskopiskt býráðsevni í hesi Vágs-kvinnuni, so hevði hon langt síðani ruddað kalendaran fyri alskyns pynt og (havnar)grammatikk, men fari til arbeiðis!
Hon hevði ikki farið heim av 'Vaglinum, fyrr enn hon og allar hinar goggurnar høvdu útvegað minst 500 bíligar bústaðir til tey húsatreingjandi í Havn.
So akutt er tann kommunala neyðstøðan hjá tí uppsteðgaðu Vágs-frúnni!
Men hon flýggjar frá tí kommunala veruleikanum og krógvar seg í einum lenistóli á vAGLINUM, á Glyvursnesi ella í Íslandi-
- Tað er vorðIð sum realpolitikkur!
Virgar Dalsgaard
Um tú veitst okkurt, sum VP ikki veit - skriva so til vp@vp.fo


text:
Heimskendi finski sniðgevin og hekklikonan Molla Mills kemur til Føroyar at skipa fyri eini verkstovu við denti á burðardyggum tilfari. Molla Mills er ein undangongu kona innan hekkling, og stórur áhugi er fyri hennara nýmótans og nýskapandi hondarbeiði. Burðardygd er ein týdningarmikil partur av hennara sjaldsomu og sera vøkru sniðgeving.
Í sambandi við, at Molla Mills vitjar Norðurlandahúsið í oktober í ár, heldur hon tvær verkstovur á 4 tímar. Fyrra verkstovan verður leygardagin 5. oktober frá kl. 13 til 17 og tann seinna verður 6. oktober eisini frá kl. 13 til 17.
Prísurin fyri hvørja verkstovu er kr. 625,00 kr, íroknað er kaffi og frukt, men ikki tilfar og amboð. Nærri upplýsingar um tilfar kemur seinni.


text:
Skúlastjórin í Sankta Frans skúla seinastu 20 árini, Selmar Jacobsen, takkaði fyri seg á samkomu í gjár, nú hann legði frá sær. Væl av fólki vóru samankomin í høllini í Sankta Frans skúla at heilsa uppá Selmar, nú hann gavst sum skúlastjóri.
Annika Olsen, borgarstjóri, harmaðist um, at nú hon á fyrsta sinni vitjaði Sankta Frans skúla sum borgarstjóri, skuldi møta Selmar í hurðini á veg út.
Selmar varð føddur 3. januar 1950 á Morskranesi, konan er Jenny Lydersen, ættað av Kirkju. Tey bæði hava hús á Kirkju og dáma avbera væl í Fugloynni, har tey plaga at velta epli og røtur.
Selmar tók læraraprógv á Føroya Læraraskúla í 1980 og var fyrstilærari á Viðareiði 1980 – 97 og hevur verið skúlastjóri í Sankta Frans skúla síðan 1997. Jenny er deknur í Vesturkirkjuni og Selmar er viðhvørt klokkari.
Selmar og Jenny eiga fimm børn og fleiri abba- og ommubørn. Tey eru sera familjukær, so tað stendur ikki á at vitja bæði børn og barnabørn uttanlands.
Annika Olsen segði í stuttari røðu, at skoðsmálið, sum Selmar fær frá sínum starvsfeløgum, er einastandandi. Serliga leggja tey dent á, at hann hevur stórtrívist millum næmingarnar, at hann hevur verið sera sjónligur í skúlanum og hvør einasti næmingur á skúlanum kennir hann.
– Tú ert tann góði lærarin, sum næmingarnir koma til og tað eru nógvir hundrað næmingar, sum seinastu 20 árini hava havt tann framíhjárætt at hava teg sum lærara og skúlastjóra.
– Tá tað er sagt, so siga tínir starvsfelagar eisini, at hóst tolnið við børnunum, so ert tú so sera bráður av lyndi, tingini mugu ikki draga út, men skulu henda her og nú. Og tað kann hava sínar fyrimunir, bæði í samskifti við tínar starvsfelagaðar og ikki minst í samskifti við kommunala og almenna myndugleikan, segði borgarstjórin m.a.
Annika Olsen takkaði vegna Tórshavnar kommunu fyri trúgva og góða tænastu og handaði gávu og heilsan.
Kelda & myndir:torshavn.fo


text:
1. februar 2019 var hátíðarløta í Posthúskjallaranum, har kommunan heiðraði tveimum av trúgvu starvsfólkunum hjá Tórshavnar Kommunu: Dagny Isaksen, fyri 40 ára tænastu, og Margrith Simonsen, sum hevur 25 ára starvsdag.
Dagny Isaksen varð sett í starv sum klinikkassistentur í barnatannrøktini 15. okt. í 1978. Sostatt hevur Dagny verið í starvi hjá TK í samfull 40 ár. Bara Anna Berg hevur verið eitt ár longri á tannlæknastovuni, hon hevur verið í 41 ár, og fyri hetta fekk Anna, eisini nakað seinkað, Drotningamedaljuna í januar 2018.
Dagny, sum í 1978 æt Antoniussen, er ættað úr Klaksvík. Síðani giftist hon Janus Isaksen og fekk eftirnavnið Isaksen í staðin. Saman settu tey búgv í Mannbrekku í Hoyvík, har tey framvegis búgva. Tey eiga tvey børn og ein 6 ára gamlan ommuson. Janus-navnið er vældámt í familjuni, tí bæði maður, sonur og ommusonur eita Janus Isaksen.
Tá Dagny søkti sítt núverandi starv sum klinikkassistentur, var hetta eitt nógv eftirspurt starv, ikki færri enn 22 umsøkjarar vóru til starvið. Dagny var so tann útvalda og hevur verið tannlæknastovuni ein trúgv og góð hjálp øll hesi árini. Altíð friðarlig, ein kann vera vísur í, at tað, Dagny átekur seg at gera, tað verður gjørt til lítar.
Dagny hevur starvast tætt saman við fleiri tannlæknum. Hon byrjaði á sinni eitt stutt skifti hjá Erling Simonsen, sála, at venja seg við mannagongdirnar, síðani hjá Kjell Kojan, einum norskum tannlækna, ið var í barnatannrøktini eitt 2 ára skifti. Tá hann fór avstað var hon saman við Sigrid Arge í eini 10 ár, síðani Katrin Reinert, og arbeiðir nú saman við Elspu Samuelsen, tannlækna, har partíðarstarvið verður deilt við Karlu Dahl.
Margrith Simonsen varð sett í starv sum klinikkassistentur í barnatannrøktini 18. aug. 1993.
Margrith hevur sostatt verið í starvi hjá TK í 25 ár og 5 mánaðir.
Margrith er Havnafólk við stórum H, hóast foreldrini vóru úr Gøtu og av Skarvanesi. Margrith byrjaði sína útbúgving til klinikkassistent í Danmark, men tá heilsan hjá pápanum fór at bila, kom hon aftur til Føroyar at taka sær av heiminum. Har var hon dygg og trúgv, líka til Guttorm andaðist á vári 2011.
Margrith hevur eins og Dagny starvast starvast saman við fleiri tannlæknum á klinikkini í Tórsgøtu: hon byrjaði í 1993 saman við Berit R. Olsen, síðani Unn Jakobsen, og eina tíð við fleiri tannlæknaavloysarum, tá farloyvi av ymiskum orsøkum hava verið.
Nú starvast Margrith saman við Gunnhild Bjørk, tannlækna. Síðani 2011 eru tær ein dag um vikuna á klinikkini á skúlanum á Argjahamri.
Útyvir tað hevur Margrith havt fleiri týdningarmiklar uppgávur í barnatannrøktini. Frá 2005 hevur hon saman við Emi Egholm verið Kaizen-konsulentur og tær stýra hegnisliga starvsfólkafundunum hvørja viku.
Eisini profylaksebólkinum hevur hon luttikið í í fleiri ár, har verða mong ymisk projekt avgreidd hvørja viku.
Margrith hevur nú verið so mikið leingi í barnatannrøktini, at hon hevur ynskt at sleppa at royna aðrar leiðir eina tíð. Margrith hevur tí søkt farloyvi alt árið 2019 og hevur eisini fingið hetta játtað.
Um tú veitst okkurt, sum VP ikki veit - skriva so til vp@vp.fo


text:
Altavgerandi fyri føroyskt vinnulív er, at vinnupolitikkurin verður dagførdur og frameftir verður brúktur sum vegvísari, tá politisk átøk verða framd.
Føroya Arbeiðsgevarafelag mælir til, at tað almenna setir sær fyri at dagføra vinnupolitikkin frá 2005 við støði í OECD-tilmælunum um best practice innan vinnupolitikk fyri at økja enn meira um virðisskapanina í Føroyum og at atlit verða tikin til orðaða vinnupolitikkin í øllum teimum politisku avgerðunum, sum verða tiknar.
Fokus eigur at verða sett á, hvat skal til fyri, at vinnan framyvir økir enn meira um virðisskapanina og soleiðis kann geva enn størri íkast til samfelagsbúskapin.
Eitt boð uppá ein skilagóðan vinnupolitikk er sambært OECD:
- at lata kapital og arbeiðsmegi verða brúkt har, tey skapa størst møguligt avkast og
- at stuðlað verður undir menning av produktivitetinum hjá einstaka starvsfólkinum og einstøku fyritøkuni, serliga gjøgnum betri gagnnýtslu av KT, menning av innovatión og betraðar leiðslu og arbeiðsgongdir.
Politisku ynskini um at gera eina rímuliga fordeiling av teimum virðum, sum verða skapt, eiga ikki at føra til ein øðrvísi vinnupolitikk. Í staðin eigur tað at vera ein burðardyggur skatta- og avgjaldspolitikkur, sum verður brúktur at býta virðini millum borgararnar í samfelagnum. Býtispolitikkur skal ikki førast við at forða vinnufyritøkum í at taka rationellar avgerðir fyri sína framleiðslu.
Vinnupolitiska uppgávan hjá tí almenna er sostatt partvíst at taka burtur forðingar fyri, at kapitalur og arbeiðsmegi verður brúkt, har hesi skapa størst møguligt avkast. Ofta er besti mátin bara at lata marknaðin fáa frið og so heldur dúva uppá generellar reguleringar, sum tryggja okkum móti ótilætlaðum avleiðingum. Eitt nú at vit fara væl við okkara umhvørvi, og at kappingin er jøvn og effektiv.
Óheppin gongd
Seinastu árini hava vit sæð fleiri dømi um eina óhepna gongd, har almennar fyritøkur og stovnar fara inn á øki, sum vanliga verða hildin at liggja best í privatu vinnuni. Tá eigarin ikki er privatur, er ikki sama krav til avkast sum í einari privatari fyritøku, og órentabult virksemi kann tí halda fram í longri tíð í mun til støðuna, har eigarin er privatur. Tað er tí umráðandi, at tað almenna áhaldandi tryggjar sær, at almennu partafeløgini og stovnarnir halda seg til sínar kjarnuuppgávur og ikki breiða seg út á øki, sum meira effektivt verða loyst av tí privata. Um tað ikki er nóg áhugavert at fáast við tað virksemi, sum almenna partafelagið ella stovnurin varð settur at røkja, er tíðin kanska komin at steðga virksemið ella at selja fyritøkuna.
Føroya Arbeiðsgevarafelag er meginfelag fyri føroyskar arbeiðsgevarar.
Endamálið við Føroya Arbeiðsgevarafelag er at standa fyri sáttmálasamráðingum við løntakarafeløgini. Umframt hetta er endamálið m.a. eisini at gera sína ávirkan galdandi á yvirskipaða arbeiðsmarknaðar- og vinnulóggávu og annars í øllum sínum virki at fremja áhugamál hjá arbeiðsgevarum.
Føroya Arbeiðsgevarafelag varðar av 40 ymiskum sáttmálum á føroyska arbeiðsmarknaðinum. Hesir sáttmálar fevna um meginpartin av privata arbeiðsmarknaðinum á landi umframt hjá farmaflotanum.
Føroya Arbeiðsgevarafelag hevur eina 7 manna nevnd, sum verður vald av limunum á árliga aðalfundi felagsins Limir felagsins eru einstakar fyritøkur, sum eru beinleiðis limir í Føroya Arbeiðsgevarafelag. Harafturat eru fýra arbeiðsgevarasamskipaninar limir í felagnum. Tær eru Føroya Handverksmeistarafelag, Reiðarafelagið fyri Farmaskip, Arbeiðsgevarafelagið hjá Fíggjarstovnum í Føroyum og Føroya Prentsmiðjufelag. Fyritøkur sum eru limir her, eru umvegis hesar eisini limir í Føroya Arbeiðsgevarafelag.
Í lógunum hjá Føroya Arbeiðsgevarafelag stendur, at nevndin skal veljast soleiðis, at hon umboðar tær ymisku vinnugreinarnar og landið, so væl sum til ber.
Føroya Arbeiðsgevarafelag stimbrar sínum limum at taka seg saman í vinnugreinafeløg. Hetta verður gjørt fyri, at vinnugreinar skulu kunnu megna at hava greiðari profil og ávirkan á teirra vinnuøki.
Føroya Arbeiðsgevarafelag stendur fyri og myndar raksturin av Vinnuhúsinum, har eisini skrivstova hjá felagnum er.
Sum meginfelag fyri vinnuna tekur Føroya Arbeiðsgevarafelag sær av nógvum ymiskum uppgávum:
• Felags sáttmálar fyri vinnuna: Vegna vinnuna ger Arbeiðsgevarafelagið sáttmálar við løntakarafeløgini, ið tryggja støðug viðurskifti á arbeiðsmarknaðinum og tálma lønarvøkstri í mestan mun.
• Ráðgeving og tænasta: Felagið veitir limum sínum holla ráðgeving og tænastu á hesum økjum: Sáttmálaviðurskiftum, starvsfólkaviðurskiftum og leiðslu, lógir og reglugerðir á vinnuøkinum. Harumframt virkar umsitingin í Vinnuhúsinum sum sambindingarlið við vinnu í øðrum londum, partvíst gjøgnum samstarv okkara við vinnufeløg í grannalondunum og partvíst, tí at útlendsk feløg, sum vilja samstarva við føroyska vinnu, venda sær til felagið.
• Politisk ávirkan: Vinnunnar vegna verður arbeitt við at ávirka allar tær lógir og reglugerðir, sum landsstýrið, løgting, umsiting, stovnar og kommunur seta í verk, soleiðis at hesar tæna og ikki darva vinnuni. Talan er her um yvirskipaðar vinnupolitiskar karmar, ikki serstakar karmar fyri ávísar vinnugreinar. Arbeiðsgevarafeløgini eru umboðað í nógvum ymiskum stýrum, nevndum og ráðum, ið seta karmar fyri føroyska samfelagið og framtíð okkara, og gera her sína ávirkan galdandi, so vinnusjónarmið vinna frama. Hettar tryggjar limum okkara, at tað eisini framyvir gerst liviligt fyri fólkið við fyritakssemi og hugskotum. Felagið ger sostatt alt fyri at ávirka skipanir, sum eru viðkomandi fyri vinnuna.
• Kunning: Føroya Arbeiðsgevarafelag veitir kunning um privatu vinnuna, vinnulig viðurskiftir og tann týdning, vinnan hevur fyri samfelagið, bæði úteftir og gjøgnum føroyskar miðlar. Felagið skipar eisini fyri kunningartiltøkum o.l. fyri limunum. Hetta snýr seg í mestan mun um broytingar í lóggávu o.l.
• Fundir og orðaskifti fyri leiðslurnar innan vinnuna: Føroya Arbeiðsgevarafelag nýtir Vinnuhúsið sum miðdepil fyri vinnuligum og vinnupolitiskum orðaskifti, og har verða bond knýtt millum leiðarar í privatu vinnunu - eisini tá Vinnuhúsið er karmur um vitjanir uttaneftir. Arbeiðsgevarafelagið setur eisini eftir tørvi arbeiðsbólkar at greina mál og stevnur fyri føroyska vinnu - mál og stevnur, sum ofta gerast hornasteinar í almenna vinnupolitikkinum.
Bogi Jacobsen, nevndarformaður
Marita Rasmussen, stjóri í Vinnuhúsinum
Nevndin í Føroya Arbeiðsgevarafelag:
Bogi Jacobsen, formaður
Høgni Hansen, næstformaður
Kristoffur Laksá
Jón Sigurdsson
Fróði Magnussen
Jens Meinhard Rasmussen
Árni Ellefsen
Odd Eliasen
Jóhanna á Bergi


text:
H71 menn út í heim at spæla Europa Cup
ítróttur11-06-2019 - 21:26 - Jóanis Albert Nielsen
Eftir at H71 er vorðin føroyameistari 3. árið á rað, so metir nevnd, venjarar og leikarar, at tíðin er búgvin at royna nýggjar avbjóðingar.
H71 hevur í dag boðað Hondbóltssambandi Føroya, at felagið ynskir at luttaka í Challenge Cup.
Vanliga liggur 1. umfar í september, 2. umfar í oktober og 3. umfar í november.
Onkuntíð verður 1. umfar ikki leikt – tað er alt eftir, hvussu nógv lið hava meldað til.
Her ber til at síggja, hvussu kappingin í Challenge Cup hjá monnum var í fjør, skrivar H71.


text:
Hagtøl fyri Vestmanna Bygdarráð fyri 2018
politikkur21-12-2018 - 10:45 - Jóanis Nielsen
Hagtølini fyri uppmøting á bygdarráðsfundum hjá Vestmanna Bygdarráði í 2018 eru nú gjørd. Tú kanst lesa hagtølini viðheftu pdf-fílu niðanfyri.
11 bygdarráðsfundir vóru í 2018. Full uppmøting var til 10 fundir.
Tá ið avboð kemur til at møta á bygdarráðsfundi, verða boð givin til tiltakslimin. Í 2018 kom tað fyri 4 ferðir, at bygdarráðslimur ikki fekk møtt á bygdarráðsfundi. Varalimir møttu á fund í 3 av førunum.
Fundirnir hjá Vestmanna Bygdarráði byrja við málunum, sum eru fyri opnari hurð, og síðani verða mál fyri afturlatnari hurð viðgjørd. Fundirnir enda við innanhýsis kunning og kjaki.
Í 2018 vóru 74 mál løgd fyri bygdarráðið, harav 11 mál vóru viðgjørd fyri afturlatnari hurð.
Í miðal vardi hvør bygdarráðsfundur 2½ tíma.


text:
Sendingin ber brá av at jólini eru í hondum. Henrikka Bringsberg lesur jólasøguna: “Dúkurin vovin úr gulli og fýlabeinsmynstri”, har trupuleikar og mótloysi, vendast til gleði og meining í lívininum. Síðani hevur Eivinn Bringsberg hugleiðing um jólaboðskapin í Matteus evangelium. Fyrri gesturin er Ólavur Jacobsen, har samrøðan lýsir broytingina í lívinum hjá honum og um hvussu Gud virkar í samkomuni í Pólandi o.a. Seinni gesturin er Kristian Fríðrik Olsen, sum tosar um grøðing í lívinum hjá konu Kristian Fríðrik og um kraft í bøn.
Vertur: Eivinn Bringsgerg og Malan K. Olsen – Teknikari Jógvan Gerðalíð
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
9-12 ár - bøkur merktar við "Krabbabøkur"
Vís alt barnaarbeiði barnaheim bláur faktakrabbi bláur krabbi brotsgerðir Bókarøð fantasy børn David Walliams Dísa dýr Enja facebook faktabók faktakrabbi fantasi fantasy ferðasøga ferðir ferðsla foreldraleys frælsi fuglur fátækradømi fótbóltur Føringasøga føroysk faktabók gandur gentufótbóltur grønur krabbi gøtubørn happing Harry Potter heilin heimssøga Hervilgi Henry Herviligi Henry hjúnaskilnaður hugflog hugo john blake jól Kepler62 kjarnorka klassikari krabbabók krabbabøkur krimi kroppurin Krossfiskur kríggj kvæði kynsligur ágangur kærleiki landnám lilla krabbi Listdetektivarnir lond loyndarmálið loynidómur lættlesibók Maggi Mannajagstrarin mistrivnaður morð mumitrøll narnia natúruvernd nelson mandela nethapping Nýggjastu PAX rannsóknir reyður krabbi rúmdin rúsdrekka saknur samanhald sjórænari sjósavn skemt skilnaður skip skipslív skordýr skúlating skúli spenningur spøkilsi steinøld suðurafrika søga søgn teknirøð teknisøga teldukjatt Teseus Toron trælahald Tsatsiki tunglyndi Turbo undur vampýrur vinir vinkonur víkingar víkingatíð William Wenton yvirtrúgv ættleiðing ævintýr ítrótt óhugni
- Hatar, hatar ikki 100,00 kr
- Úlvarnir 190,00 kr
- Føðingardagurin 180,00 kr
- Birita gistir hjá Onnu 180,00 kr
- Kærleikshjarta 170,00 kr
- Súkklutjóvurin 108,00 kr
- Steinøldin 88,00 kr
- Jarnøldin 88,00 kr
- Sofía og Anita - Ein eskja við pengum 148,00 kr
- Nátt og dagur 88,00 kr
-
Elskar, elskar ikki
198,00 kr
Spar 198,00 kr


text:
Serliga dálkandi burturkast er burturkast, ið inniheldur evnir, sum eru skaðilig fyri fólk, djór ella umhvørvið, um tað ikki verður viðgjørt á rættan hátt. Tí er sera umráðandi at alt serliga dálkandi burturkast verður skilt frá og viðgjørt á rættan hátt.
Serliga dálkandi burturkast er t.d. battarí, máling, eitur, kemikalii, láorku perur, ljósrør, akkumulatorar og burtukast frá sjúkrahúsum.
Nøgdin av serliga dálkandi burturkasti er økt 34% frá 2012 til 2016. Serliga dálkandi burturkastið, sum IRF tók ímóti í 2014, varð sent saman við tí, ið varð savnað inn í 2015.
Akkumulatorar verða eisini sendir til viðgerðar. Í 2012 vórðu 82 tons av akkumulatorum send til viðgerðar, meðan nøgdin í 2016 var 117 tons, ið svarar til eina øking á 43%.
Alinótir verða impregneraðar við m.a. kopari, sum í ov høgari nøgd kann vera umhvørvisskaðiligt. Tá nótirnar verða vaksaðar, verður evjan uppsamlað og latin IRF, hagani hon verður send til Svøríkis til viðgerðar.
Vilt tú vita meira um burturkast, so ring til Umhvørvisstovuna, tlf. 342400, ella send okkum ein teldupost us@us.fo


text:
Jólatræið í Ánunum tendrað
Tað var serliga hugnaligt í gjárkvøldið í góðveðrinum at hoyra Heina Mohr, sum jú er ættaður úr Ánunum, greiða frá jónunum í Ánunum, tá ið hann var smádrongur.
Heini dugdi væl at siga frá og hevur lættan málburð. Klaksvíkar Hornorkestur spældi, sum so ofta fyrr, og varð eisini boðið til ein góðan kaffimunn, sum ánafólkini høvdu riggað til høvið.
Hans David Matras, lærarin hevði einaferð biðið flokkin hjá Heina um uppgávur at siga frá teirra uppruna – Heini skuldi m.a. greiða frá Ánunum og fór tí at kanna, nær Ánirnar vórðu bygdar. Hann spurdi umkring og endaði við at fara norður til bónda at spyrja. Bóndin svaraði, at hann visti ikki, men hann visti ein, sum visti, og tað var Linga.
Heini kendi ikki Lingu, men hevði hoyrt um hana, og visti hvør hon var. Hann mannaði seg tí upp til at fara at spyrja Lingu. Linga hevði hønur, høsnarungar, kettur og kettlingar, dunnur, seyð og hon hevði eina geit eisini!
Jú, Linga visti at siga frá, at fyrstu ferð tað reyk í Ánunum, var, tá ið pápi hennara varð føddur - hetta er um miðskeiðis í 1800. Linga varð fødd í 1890.
Heini hugleiddi, um nissuna, sum plagdi at vitja tey á Jólum. Tað var altíð spennandi at fáa vitjan av nissuni, sum visti væl um viðurskiftini í Ánunum. Men Heini visti eisini at siga frá, at nissan búði undir Snæfelli. Hetta tí, at tað eina árið høvdu hann og beiggi hansara fingið hvør sína lummalykt í jólagávu - tá ið so nissan fór av staðaftur, fór hon niðan frá húsinum hjá teimum, men læt teir vita, at tá ið hon fór aftur um eina ávísa sýn uppi undir Snæfelli, so sóu teir hana ikki meir, tí hon búði har nærhendis.
Nissan skuldi blunka til teirra við sínari lykt og teir við teirra, tá ið hon var komin nakað niðanfrá, sum eina heilsan um “Tøkk fyri hesuferð – vit síggjast næstu jól”. Jú, hon so gjørdi og teir tað sama. Tí vóru Heini og systkini viss um, at nissan búði undir Snæfelli.
Tað var ein hugnalig løta við góðnum hornblástir, góðari røðu, vøkrum jólatræi og góðum kaffimunni í Ánunum – við Edmundstrø - í gjárkvøldið.


text:
Í næstan 1500 ár eru frásagnir komnar um eitt stórt skrímsl í skotska vatninum, Loch Ness. Nú hevur ein granskarabólkur greinað dna úr vatninum, og tey halda seg nú hava eina frágreiðing.
Tað var í fjør, at professarin, Neil Gemmell, stóð á odda fyri einari rannsóknarferð og savnaði umleið 200 vatnroyndir úr Loch Ness vatninum. Í vatninum kunnu nevniliga finnast arvaeginleikar frá ymiskum lívi.
- Tað eru fleiri enn túsund fólk, sum halda seg hava sæð eitt skrímsl í Loch Ness, og kanska okkurt er at finna her, segði professarin, tá hann sat í einum báti á vatninum.
Nú hevur granskarabólkurin á University of Otago í Ný Sælandi greinað vatnroyndirnar, ið eru samanbornar við royndir, sum finnast í dátugrunnum, og fyri einari viku síðan kom professarin, Neil Gemmell, við einari niðurstøðu.
- Út frá fleiri enn túsund eygnavitnum er møguligt at gera sær eina meting av, hvat tað kann vera, sum so mong siga seg hava sæð í Loch Ness vatninum, sigur hann við BBC.
Professarin sigur, at talan er ikki um ein dinosaur, og talan er heldur ikki um ein risastóran fisk, háv ella styrju, men talan kann vera um ein stóran ál.
NRK veit at siga, at umleið 400.000 ferðafólk vitja Loch Ness á hvørjum ári, og ferðafólkini hava stóran fíggjarligan týdning fyri lokala umhvørvið.
Nógvar kanningarferðir eru gjørdar, har leitað hevur verið eftir skrímslinum, og her hava verið brúktir undirvatnsbátar og ymiskar framkomnar skipanir.
Flestu niðurstøður eru, at tað er einki óvanligt at finna í Loch Ness vatninum. Tað hevur tó ikki eydnast at avlíva mytuna um eitt stórt skrímsl, tí tað er trupult at prógva, at einki óvanligt er.
Neil Gemmell, sum stóð á odda fyri nevndu rannsóknarferð, segði í sínari framløgu, at granskarabólkurin eingi prógv hevur fingið fyri, at Loch Ness skrímslið er til.
- Men, vantandi prógv fyri, at okkurt er, merkir ikki, at prógv eru fyri, at einki er, legði professarin aftrat í sínari framløgu.
##med2##


text:
14. Nov 2013
Pál, Magnus og Alvi víðari til DM-finalu seinnapartin, Alvi silvur í juniorkappinginiHós, 14/11/2013 - 14:12 — rokur Pál Joensen, Magnus Jákupsson og Alvi Hjelm megnaðu í morgun at svimja seg víðari til finalu seinnapartin, á donsku meistarastevnuni á stuttgeil. Pál og Magnus...
06. Sep 2013
Hervið verður kallað til aðalfund hjá Ægi týsdag t. 17 september kl. 19.00 í sangstovuni á skúlanum á Ziskatrøð.Skrá sambært viðtøkum felagsins. Nevndin ...
03. Sep 2013
Eftir sera nógvar fyrispurningar seinastu daganar, skal eg við hesum siga frá , at úm býðraði velur at steingja høllina í 7 mánaðir,sum vit hava frætt, so verður helst ongin svimjiskúli í vetur-Tað er komi okkum fyri oyra, at hetta verður avgjørt á býðrasfundi...
09. Jun 2013
Alvi Hjelm svimur her 400 frí til Danish Open 2013 ...


text:
Forkunnug og sera snotulig fotobók. Heystsuita er ein bók við fotomyndum um slakt í Føroyum, frá rakstri til rullupylsu. Hetta er fyrst og fremst ein søga í myndum við smáum tekstabrotum og yrkingum, sum fyri ein stóran part er søgd úr barnsins sjónarhorni: hvat síggja barnaeygu, hvussu taka tey lut í hesum serliga universi, og hvat gera tey saman við teimum vaksnu.
Í bókini er hópur av vøkrum huglagsmyndum, sum lýsa, hvussu henda siðbundna mentanin verður løgd niður í børnini og tey ungu, ið fara at taka við. Karmur um myndirnar eru tvær yrkingar. Bókin er býtt í brot: Av fjalli í bóndans garð, Teir svæva, Teir tumma, Teir opa og taka innanúr, Vambakonur, Í løtum, Seyðarhøvd og Tey gera rullupylsu. Aftast er samandráttur á donskum og enskum.
Olav Schneider arbeiðir við klassiskari fotodokumentasjón og hevur seinastu árini havt fleiri framsýningar. Yrkingarnar og tekstabrotini eru eftir Sonju Schneider. Hon hevur skrivað og týtt barna- og ungdómsbøkur.
Myndirnar eru tiknar á ymsum bóndagørðum í Kaldbak, Kaldbaksbotni og á Sundi.
Aftur


text:
Greining av løgtingsvalinum
Politikkur12-01-2020 - 16:36 - Jóanis Albert Nielsen
Síðani Føroyar bleiv eitt valdømi er greitt, at torført var at ímynda sær hvussu atkvøðurnar fóru at fella landafrøðiliga. Men nú ber ivaleyst til at gera ávegis niðurstøður.
Hyggja vit eftir úrslitinum frá løgtingsvalinum 31. august 2019 sæst annars, at 16 av teimum 33 tingfólkunum hava fastan bústað í Tórshavnar- og Streymoyarøkinum:
A, Fólkaflokkurin 1 av 8 tingfólkum
B, Sambandsflokkurin 3 av 7 tingfólkum
C, Javnaðarflokkurin 4 av 7 tingfólkum
D, Sjálvstýri 0 av 1 tingfólkið
E, Tjóðveldi, 5 av 6 tingfólkum
F, Framsókn 2 av 2 tingfólkum
H, Miðflokkurin 1 av 2 tingfólkum.
Tórshavnar- og Streymoyarøkið resta “bara” eitt (1) tingfólk fyri at hava reinan meiriluta á Føroya Løgtingi. Soleiðis er støðan í dag.
Eysturoyggin dýrastu tingfólkini
Í mun til tey sum høvdu rætt at velja á løgtingsvalinum 2019 var Eysturoyggin ringast fyri, og kostaði hvørt tingfólk 1.382 atkvøður pr. tingfólk í mun til tey sum høvdu valrætt.
Í Suðuroynni kostaðu tey 5 tingfólkini 704 atkvøður pr. tingfólk, og tey 3 tingfólkini í Vágaøkinum 784 atkvøður pr. tingfólk. Sandoyarøkið fekk ongan tinglim valdan við 969 av teimum sum høvdu valrætt.
Eysturoyggin: nógvar atkvøður til onnur økir
Í Eysturoynni høvdu 8.297 eysturoyingar valrætt. 7.462 gjørdu brúk av hesum valrætti, men staðfestast kann, at 2.925 av veljaranum í Eysturoynni valdu at geva sína atkvøðu til valevnir uttanfyri Eysturoynna.
Hetta svarar til at 40,2% av eysturoyingum ikki atkvøddu fyri valevnum búsitandi í Eysturoynni.
Nógv tær flestu atkvøðurnar vóru latnar til valevnir í Tórshavnar- og Streymoyarøkinum (1.845), og til valevnir í Norðoyggjum (572). Hini økini: Vágar, Sandoy og Suðuroy fingu eisini lutfalsliga nógvar atkvøður úr Eysturoynni (512).
Hvør fær gagn av skipanini?
Soleiðis sum støðan í dag er, fáa trý økir størsta gagn av verandi valskipan í mun til tey sum hava valrætt, tað eru Tórshavnar- og Streymoyarøki, Norðoyggjar og Suðuroyggin.
Tað tykist sum um at lokalu áhugamálini viga meira enn áhugamálini hjá flokkunum.
Vit síggja tað eisini greitt tá fíggjarligar játtanir skulu raðfestast í almenna geiranum. Játtanir til almenna geiran, fella fyrst og fremst í Streymoyarøkinum, Norðoyggjum og Suðuroy, meðan hini økini eru eftirbátar á so at siga á øllum økjum tá tað snýr seg um almennar fíggjarligar játtanar.
Síðani Føroyar blivu skipaðar sum eitt valdømi hevur gongdin verði áleið hin sama, og trupult er at síggja hvussu hendan myndin kann verða broytt.
Lasse Klein


text:
Sumbiartunnilin er 3.240 m til longdar. Við ársbyrjan 2019 búðu 261 fólk í Sumba. Ársmiðalferðslan er minni enn 500 bilar.
Tunnilin nøktar ikki verandi tørv, og tað gongur út yvir høgleika og trygd. Um tunnilin skal lúka nútímans trygdarkrøv, skal útgerð setast upp í tunlinum, sum til dømis ljósútbúnaður, samskiftisútgerð og stýrisútgerð.
Verkætlanin er deild upp í 6. byggistig. Fyrsta og annað byggistig eru gjørd. Teknikkhús eru sett upp, og kaðlar til neyðljós eru settir upp undir tunnilsloftið, ið svarar til umleið 4. hvørt ljós í tunlinum. Enn manglar at seta upp neyðskáp, kaðal til NO-mátara, ljósútgerð, sum er millum neyðljósini, ið eru sett upp og rýmingarljós o.a.
Mælt verður til, at arbeiðið at dagføra Sumbiartunnilin heldur fram, soleiðis at krøvini fyri tunlar viðvíkjandi trygd og høgleika kunnu fylgjast.
Kostnaðarmetingar eru
gjørdar fyri ymsu byggistigini.
Byggistig 1-2:
3,6 mió. krónur.
Byggistig 3-6:
6,9 mió. krónur.
Tilsamans:
11 mió. krónur.
Eingin avleidd verkætlan.
Eingin samvirkan.


text:
Koda hevur gjørt avtalu við Klaksvíkar Kommunu, sum tryggjar at tað framyvir verður goldið fyri tann tónleik, ið verður spældur á t.d. stovnum, skúlum og ítróttarhøllum hjá kommununi. Tað er til stóra gleði og gagn hjá teimum tónaskøldum og orðasmiðum, ið hava skrivað tónleikin.
Avtalan hevur við sær, at rættindahavararnir í framtíðini fáa viðurlag, tá teirra tónleikur verður brúktur á skúlum, ellisheimum og á tiltøkum, sum Klaksvíkar Kommuna skipar fyri. Ein sjálvsøgd fortreyt fyri at upphavsmenninir fáa nakað útgoldið, er at tónleikararnir minnast til at rapportera konsertir og tiltøk til Koda.
Stjóri í Marknaðardeildini, Camilla Kjær, sigur:
“Vit eru sera fegin um avtaluna við Klaksvíkar Kommunu. Við tað at Klaksvíkar kommuna hevur gjørt eina stóra samlaða avtalu við Koda, hevur kommunan tikið ábyrgdina fyri at goldið verður fyri tónleikin á seg. Hetta er til stóran gagn fyri tónleikabrúkararnar, sum nú frítt kunnu brúka tann tónleik teimum lystir til teirra tiltøk. Og tað er eisini til gagn fyri tey tónaskøld og orðasmiðir, sum hava skrivað tónleikin, sum sjálvandi gjarna vilja hava samsýning fyri at teirra verk verða brúkt.
Tórshavnar Kommuna er ein onnur føroysk kommuna, sum hevur gjørt eina tílíka avtalu við Koda. Fleiri kommunuavtalur eru ávegis.


text:
Annita á Fríðriksmørk
Annita á Fríðriksmørk (fødd 27. juli 1968) av Strondum, er føroyskur politikari, útbúgvin lærari í 1992. Hon varð fyrstu ferð vald inn á Føroya Løgting í 1998 fyri Tjóðveldi. Hon varð Mentamálaráðharri í landsstýrinum hjá Anfinni Kallsberg frá 17. september til 5. desember 2003. Í 2008 var hon eitt stutt skifti fólkatingslimur, tá hon avloysti Høgna Hoydal frá 9. september til 24. oktober.
Innihaldsyvirlit
Lívsleið innan politikk[rætta | rætta wikitekst]
Løgtingslimur[rætta | rætta wikitekst]
Annita var løgtingslimur frá 1998 til 2011, tó hevur hon havt farloyvi frá løgtinginum nakrar ferðir, eitt nú meðan hon var landsstýriskinna í mentamálum í 2003. Hon var næstvald á løgtingsvalinum í 2008 við 616 atkvøðum. Á løgtingsvalinum í 2011 varð hon ikki afturvald, men hevur tó verið avloysari okkurt tíðarskeið eftir valið í 2011. Á løgtingsvalinum 2015 varð hon aftur vald í Løgtingið.
- 1998 - 2002 løgtingslimur
- 2002 - 2004 løgtingslimur
- 2004 - 2008 løgtingslimur
- 2008 - 2011 løgtingslimur
- 2015 - løgtingslimur
Nevndarsessir á Føroya Løgtingi[rætta | rætta wikitekst]
- 2015– Forkvinna í Uttanlandsnevndini
- 2015– limur í Landsstýrismálanevndini
- 2008–2011 limur í Fíggjarnevndini
- 2008–2011 næstforkvinna í Landsstýrismálanevndini
- 2004–2008 limur í Trivnaðarnevndini
- 2004–2008 limur í Landsstýrismálanevndini
- 2003–2004 formaður í Mentanarnevndini
- 2002–2003 formaður í Mentanarnevndini
- 1998–2002 limur í Mentanarnevndini
Landsstýriskvinna[rætta | rætta wikitekst]
- 2003 Landsstýriskvinna í mentamálum frá 17. september til 5. desember 2003
Fólkatingslimur[rætta | rætta wikitekst]
- 2008 - Fólkatingslimur frá 9. september til 24. oktober, avloysti Høgna Hoydal, sum var landsstýrismaður tá.
Keldur[rætta | rætta wikitekst]
- Løgtingið 150 – Hátíðarrit, bind 2 (2002), s. 279. (PDF)


text:
Djibuti
Lýðveldið Djibuti (franskt: République de Djibouti, arábiskt: جمهورية جيبوتي) er eitt lítið land í Eysturafrika. Djibuti hevur mark við Etiopia, Eritrea og Somalia. Landið hevur 810 179 íbúgvar (2014). Djibuti er bæði høvuðsstaður og størsti býur í Djibuti. Lítla oyðimarkarlandið Djibuti gjørdist sjálvstøðugt ríki í 1977. Flestu fólk har eru flakkfólk. Landið hevur stóran týdning fyri henda partin í Afrika, tí at høvuðsstaðurin, ið eisini eitur Djibuti, er einasti stóri havnabýur afrikamegin Reyðahav. Inntøkurnar frá havnini eru høvuðsgrundarlagið undir búskapinum í Djibuti.
Regiónir í Djibuti[rætta | rætta wikitekst]


text:
Eg havi ikki upplivað slíkan fiskiskap
Tað sigur skiparin á útróðrararbátinum Brandi, Janus Sørensen. Brandur rør út frá Hvannasundi, og er einasti størri útróðrarbáturin har. Í dag hava vit 11.500 pund nú vit eru lidnir at draga. umleið 8.500 pund eru hýsa, 2.000 pund av toski og um 1.200 pund av hvítingi, restin er skøta, longa og brosma. Í gjár avrdiddi brandur 7.200 pund. Tá vit tosaðu við Janus fyri løtu síðani og spurdu um hetta vanliga ikki er vánalig útróðrartíð við línu, segði hann, at tað var hann samdur í, og legði afturat, at hann hevði ikki sæð so góðan fiskiskap hesa tíðina á árinum, øll árini hann hevði drivið útróður.
Líðhamar hevur eisini fiska nógv, teir hava uppgivið 10.300 pund til Fiskamarknaðin í dag og í gjár góvu teir upp 11.500 pund. Glastrevjabáturin Stakkavík hevur givið upp 5.600 pund í dag.


text:
Gakk ella renn fyri heilsuna á Summarfestivalinum
Kom við til rennitiltakið "Gakk ella renn fyri heilsuna 2019" á Summarfestivalinum. Tað eru Treysti og Føroya Bjór, ið skipa fyri
Kom við til rennitiltakið "Gakk ella renn fyri heilsuna 2019" á Summarfestivalinum, saman Treysti og Føroya Bjór. Vælumtókta tiltakið verður leygardagin kl. 11.00 á Summarfestivalinum. Øll sum luttaka eru við í kappingini um góðar vinningar frá Føroya Bjór:
- 3 x gávukort á 320 kr. frá Føroya Bjór
- 3 x t-shirt frá Føroya Bjór
- 5 x 6 pakk av Jolly Cola
Tiltakið er skipað soleiðis, at øll ganga ella renna í 15 minuttir "út" og so venda øll "heimaftur" í senn. Hetta hevur við sær, at øll byrja samstundis og at øll koma aftur næstan samstundis! Byrjað og endað verður við sølubúðina hjá Føroya Bjór.
Guttorm Sørensen og Eileen Matras úr Treysti siga: “Gakk ella renn fyri heilsuna” hevur aftur hetta summarið verið eitt sera vælumtókt tiltak, har fólk bæði koma út at røra seg og hava sosialan felagskap samstundis, og vit vóna at nógv fólk og eisini festivalgestir møta til “Gakk ella renn” á Summarfestivalinum. Hetta tiltakið, saman við Føroya Bjór, er nú vorðin ein fastur táttur á Summarfestivalum, og verður afturvendandi komandi árini.”
Aftaná renningina er møguligt at fáa okkurt leskiligt frá Føroya Bjór


text:
Tjóðskjalasavnið Faroese National Archives
V.U. Hammershaimbs gøta 18
FO-100 Tórshavn
T-postur: skjalasavn@skjalasavn.fo
Tlf: +298 340 540
Seinast dagført: 15-12-2019
Í fólkateljingum eru upplýsingar um allar persónarnar í einum húsarhaldi – øll fólk í Føroyum eru skrásett í teimum húsum, tey búðu ella hildu til í, júst tá ið fólkateljingin fór fram.
Fólkateljingar kunnu m.a. innihalda upplýsingar um bústað, navn, aldur, hjúnabandsstøðu, støðu í húsarhaldinum og trúartilknýti. Eisini er starvsheitið hjá húsbóndanum skrásett.
Fyrsta veruliga fólkateljingin í Føroyum var í 1801.
Onnur fólkateljingin var í 1834. Eftir hetta vórðu fólkateljingar gjørdar við 5-10 ára millumbili.
Í 1769 var eitt manntal, har bert húsfaðirin var nevndur við navni, og síðani hvussu nógv onnur fólk vóru knýtt at húsarhaldinum.
Skanningarnar, sum eru lagdur út her, eru skanningar av mikrofilmi.
Upprunaskjølini av fólkateljingunum eru varðveitt í Danmark og kunnu síggjast á lesisalinum hjá Ríkisskjalasavninum í Keypmannahavn.